Meneladani “Dakwah” Gandhi

Ancaman dari luar pula mungkin kita boleh jelmakan melalui kritikan bukan Muslim (non-Muslim) ke atas badan-badan agama, tuntutan mengusir pendakwah seperti Zakir Naik keluar daripada Malaysia dan sebagainya. Bukan itu sahaja, sebilangan daripada mereka ini turut memperlekehkan kewujudan Yang Dipertuan Agong dengan pelbagai kata-kata kesat (perkara ini boleh dirujuk melalui hantaran/ posting di Facebook).

Dek kerana anggapan bahawa undi merekalah yang memacu pembaharuan di negara ini (undi memihak PH: 95% Cina/ 75% India dan 30% Melayu), maka mereka boleh menuntut, mempertikai dan mengusir apa sahaja yang tidak sehaluan dengannya. Begitulah seriusnya golongan yang tidak menyukai Islam menzahirkan kebencian mereka kepada agama yang dianuti oleh majoriti masyarakat “Malaysia Baharu”. Pedulikan hak majoriti asalkan suara dan hak minoriti dijaga! Mungkin inilah kata keramat yang digunakan mereka sebagai “inhaler” bagi memacu Malaysia Baharu.

Di mana Muslim?

Persoalan ini mungkin agak sukar uuntuk dijawab kerana tiada jawapan yang tuntas bagi menjelaskan di mana Muslim berada. Ada ketikanya Muslim itu sendiri berada dalam kumpulan yang menentang, tetapi dalam masa yang lain boleh jadi mereka yang Islam ini bersama-sama dalam pasukan yang menyokong. Kita hari ini seakan-akan bingung untuk menjawab di mana sebenarnya tempat kita berada.

Ini merupakan malang kita yang kedua setelah wujudnya “sial” yang pertama (ancaman dari dalam). Tidak seperti rakan senegara yang berbeza bangsa dan agama, walau apa pun yang berlaku, tanpa mengira perbezaan politik, mereka akan tetap bersatu mendokong perjuangan bangsa dan agama. Kes Indra Gandi vs Muhammad Ridhuan Abdullah dan isu UEC cukup membuktikan bahawa mereka ini sangat bersatu padu.

Alangkah malunya kita, umat yang diseru oleh tuhan dan nabi untuk bersaudara, diratibkan firman tuhan dan sabda nabi sebagai panduan hidup sehari-hari masih belum mampu mengotakan perkara tersebut. Memang ini bukan manifesto yang boleh kita mungkiri, kerana ini adalah arahan daripada kitab suci yang wajib kita tepati! Di Malaysia Baharu ternyata sekali lagi “orang luar” menjadi contoh buat kita tentang cara mempertahankan agama dan bangsa.

Kita (Muslim) masyarakat teramai dan terbesar dalam negara sendiri tetapi masih belum dapat membereskan hal-hal dalam kelambu sendiri. Saat ditanya di mana Muslim, Mungkin yang boleh kita jawab ialah Muslim berada di persimpangan. Iaitu di suatu sudut yang kita sendiri tidak pasti di manakah keberadaan kita.

Meneladani Mahatma Gandhi

Terdapat 1001 kebaikan yang boleh dipelajari daripada kisah hidup Mohandas Karamchand Gandhi. Selalunya orang akan mengagumi Gandhi kerana cerita perjuangannya yang sangat hebat dalam menuntut kemerdekaan India. Kehebatannya bukan kerana beliau handal bertarung atau seorang kesatria yang berjaya membunuh ribuan nyawa Inggeris yang menjarah India.

Tetapi kekaguman orang terhadap Gandhi yang bertubuh kecil ini adalah kerana keupayaannya menggunakan “kelembutan” sebagai alat senjata untuk membebaskan bumi India daripada penguasaan kolonial British. Melalui jalur demonstrasi inilah Gandhi berjaya memacu kemerdekaan negaranya. Dengan caranya yang tersendiri ini, dunia telah menyenaraikan namanya sebanyak 5 kali (1937, 1938, 1939, 1947 dan 1948) sebagai calon penerima Anugerah Nobel Keamanan.

Dari sisi yang lain, mungkin ramai daripada pengkagum Gandhi tidak menyedari tentang suri teladan yang ditunjukkan beliau dalam aspek agama. Gandhi adalah satu susuk tubuh daripada kalangan non-Muslim yang membuktikan bahawa kerja-kerja mempertahankan agama bukan sahaja milik orang Islam. Hal ini diakui Hamka yang turut mencemburui cara Gandhi memperjuangkan agamanya. Haji Abdul Karim merupakan tokoh Nusantara yang acap kali berbicara tentang Gandhi sehingga diserunya supaya Gandhi dicemburui dan diteladani oleh Muslim.

Namun mengapa Gandhi sedangkan masih ramai tokoh Muslim diluar sana yang sepatutnya diserukan Hamka untuk dijadikan teladan? Menurut Hamka, Gandhi sangat berfahaman luas kerana kepercayaannya terhadap Isa, Muhammad dan kitab Veda. Namun jangan sesekali penganut agama lain cuba mencampuri urusan agamanya kerana Gandhi sanggup mati sekiranya Hindu disinggung.

Suatu ketika di India pernah berlaku kisah percintaan antara agama yang sangat romantis. Kisah percintaan ini terjalin di antara adik perempuan Yawaharlal Nehru (Mantan Perdana Menteri India yang pertama), Vijaya Laksmi Pandit dengan seorang pemimpin muda Islam bernama Dr. Syud Husain (Mantan Duta Besar India ke Mesir). Hubungan antara seorang Muslim dan seorang Hindu ini telah mendapat tentangan yang sangat hebat daripada keluarga dan saudara seagama. Namun kekangan yang wujud ini sedikit pun tidak diendahkan oleh wanita Hindu ini.

Sekalipun dipujuk oleh abang dan ayahnya, Vijaya sudah tidak dapat lagi memalingkan rasa cintanya yang mendalam terhadap Husain. Hubungan yang terjalin ini kemudiannya sampai ke pengetahuan Gandhi dan tanpa berlengah beliau segera menemui Viyaya. Sampai sahaja dihadapan wanita tersebut, Gandhi segera melutut dan meniarap dihujung kaki putri jelita tersebut dan bersumpah untuk tidak mengangkat kepalanya walaupun seinci selagi Vijaya tidak berjanji untuk membatalkan perkahwinannya dengan lelaki Muslim tersebut. Hatinya yang sebelum ini hanya setia dengan pujuk rayu Husain kini telah berubah arah dan menjadi lembut selembutnya setelah mendengar pujukan Gandhi sehingga akhirnya beliau bersetuju untuk mebatalkan perkahwinannya dan mendirikan rumah tangga dengan seorang pemuda Hindu yang dipilih sendiri oleh Gandhi.

Begitulah hebatnya Gandhi saat agamanya cuba disinggung, diusik dan dicemari. Meskipun cara yang dilakukan oleh beliau kelihatan sangat lemah lembut dan berperikemanusiaan, namun dalam diam beliau seolah-olah menghantar mesej yang keras supaya jangan diganggu dengan agama terbesar India iaitu Hindu. Gandhi dan seisi perlakuannya di India harus diteladani oleh orang Islam di Malaysia kerana antara dia dan kita terdapat banyak persamaan.

Di India, Gandhi adalah seorang penduduk asal India dan penganut Hindu yang menjadi agama rasmi di sana, sama seperti orang Melayu dan Islam yang berada di Malaysia. Persamaan yang dikongsi ini menuntut supaya kita lebih berani mempertahan dan memperjuangkan hak Melayu-Muslim seperti yang ditunjukkan oleh Gandhi.

Orang majoriti jangan lagi risau atau takut untuk dilabel rasis dalam perjuangan mendaulatkan hak yang sepatutnya kita miliki. Dalam Malaysia Baharu ini kita harus lebih menunjukkan jati diri dengan orang-orang yang cuba menghakis hak yang selama ini menjadi milik kita dan menjaga ketinggian agama. Semoga semua orang Islam di Malaysia mengerti dan memahami hal ini.

Bacaan Lanjut:

Fathi Yakan. 1983. Apa Ertinya Saya Menganut Islam, terj. Pustaka Salam: Kuala Lumpur.

Hamka. 2003. Ghirah, Cemburu & Kebencian Terhadap Islam. Pustaka Dini: Kuala Lumpur.


Pembahagian Kategori Dalam Tema Jihad

Setelah tragedi bersejarah yang berlaku pada 11 September 2001, umat Islam mula terpalit dengan kontroversi buruk dengan penggunaan istilah ‘pengganas’. Semenjak kejadian itu, pengganas mula dikaitkan dengan nama agama Islam sahaja. Puak pengganas mula melancarkan agenda mereka masing-masing dengan mengibarkan bendera kalimah tauhid agama Islam untuk menyebarkan dakyah mereka. Secara tidak langsung, jihad yang digunakan sebagai alasan untuk pengganas melancarkan serangan ke atas musuh mereka. Jihad yang sinonim dengan agama Islam menjadi buruk dan perkataan ini dilihat sebagai suatu stigma yang negatif menimpa umat Islam.

Dengan itu, para ilmuwan dari Barat dan Islam mula menyambung menelaah dan menerangkan kembali dengan sebenarnya penggunaan istilah JIHAD di dalam kajian mereka masing-masing.

JIHAD.

• Dalam tema besar ini, kajian tentang jihad dibahagikan kepada tiga bahagian utama yang meliputi:

1. Pembelajaran tentang perang dan jihad.

2. Pembelajaran tentang perang yang diperbolehkan (just war) dan perdamaian.

3. Pembelajaran tentang anti-kekerasan dan membangun perdamaian.

• Untuk bahagian yang pertama, pembelajaran tentang jihad dan perang, terdapat beberapa orang ilmuwan Barat mahupun Islam telah mengkhususkan perkataan ini berdasarkan penelitian mereka iaitu:

1. “Dijelaskan bahawa jihad dipandang sebagai langkah utama umat Islam dalan menyelesaikan masalah dalaman mahupun luaran”.

(Pipes, 1992)

2. “Ianya suatu kelompok atau organisasi Islam kontemporeri sebagai sebuah produk kefanatikan terhadap agama Islam”.

(Lewis, 1993)

3. “Kebangkitan gerakan-gerakan Islam radikal di Mesir, Aljazair, Palestin dan negara-negara Islam lain sebagai salah satu perkembangan feudalisme yang menjadikan istilah jihad sebagai suatu kekerasan untuk mencapai matlamat mereka”.

(Emerson, 2003)

4. “Jihad adalah sebagai sebuah kemudahan yang relevan untuk menciptakan kebebasan Islam dalam menghadapi isu-isu sensitif yang berkembang pada saat ini”.

(Sachedina, 1996)

• Untuk bahagian kedua ini, kajian lebih difokuskan kepada nilai-nilai ‘universal’ Islam sebagai agama yang adil dan damai. Bahagian ini juga menghimpunkan kajian terhadap perang yang dibolehkan untuk mencapai kedamaian melalui keadaan yang terpaksa dan terbatas. Beberapa ilmuwan dalam kajian ini menerangkan dalam catatan mereka iaitu:

1. “Penggunaan kekuatan Islam untuk mencapai kedamaian dan keadilan dari sudut perspektif keamanan dan politik kekuasaan”.

(Carmody, 1988)

2. ” ‘Just war’ hanya dibolehkan untuk mencapai kemajuan dan kebaikan dalam masyarakat umum”.

(Khadduri, 1995)

3. “Islam, perdamaian dan perang mestilah tujuan utamanya untuk Tuhan. Dengan kata lain, perang dalam Islam untuk mencapai kedamaian”.

(Sayyidina, 1976)

4. “Perdebatan seputar tema jihad di pihak Barat adalah menilai Islam sebagai agama yang disebarkan dengan pedang atau melalui perang suci. Sementara sarjana Islam berpendapat menunjukkan jihad itu sebagai suatu pertahanan dan lebih mendalam maknanya”.

(Esposito, 1988)

5. “Sejumlah jenis perang diperbolehkan, malahan ianya diwajibkan oleh Tuhan dan segala bentuk kekerasan dilarang tegas. Penggunaan kekuatan harus diimbangkan dan ianya hanya terbatas dalam pelanggaran hubungan diantara sesama manusia”.

(Hashmi, 1996)

• Pada bahagian ketiga ini, kajian lebih diutamakan kepada tema ‘peace building’ dan ‘non-violence’. Kajian menerangkan nilai-nilai agama Islam seperti adil, ihsan dan rahmah untuk membina masyarakat yang damai. Kajian ketiga ini (bertindak balas kepada dua bahagian yang telah diterangkan) menjelaskan walaupun agama Islam membolehkan penggunaan kekuatan dalam situasi tertentu, nilai anti-kekerasan juga merupakan tujuan utama untuk mencapai keadilan yang lebih efektif.

1. “Dikenalpasti nilai-nilai dalam ajaran agama Islam seperti amal, yaqin dan mahabbah merupakan nilai utama Islam yang berlawanan dengan penilaian stereotipikal terhadap Islam sebagai agama kekerasan”.

(Khan, 1969)

2. “Nilai yang turut membantu terbinanya sebuah kedamaian dan budaya ‘non-violence’ adalah dengan tradisi syura, ijtihad dan ijma”.

(Said, 1981)

3. “Kaum Muslim menghadapi krisis ini kerana kurangnya mereka dalam kajian intelektual dan pendekatan langkah yang baharu dalam mengkaji semula serta menyesuaikan kembali Islam dalam dunia baru”.

(Sachedina, 2000)

– TAMAT –


Asal Usul Nama Jalan Di Kuala Lumpur

Disebabkan oleh sambutan sebelum terhadap artikel Raja Bot, Raja Laut dan Abdullah Hukum antara tokoh awal Kuala Lumpur, maka penulis menerbitkan siri kedua tokoh awal Kuala Lumpur. Kali ini melibatkan Raja Alang, Haji Taib dan Loke Yew yang namanya diabadikan di jalan utama Kuala Lumpur.

Raja Alang

Jalan yang paling terkenal apabila menjelma bulan Ramadan. Siapakah Raja Alang? Kenapa namanya diabadikan di salah satu jalan di Kampung Baru? Raja Alang adalah keturunan Raja Mandailing dan merupakan Orang Melayu terkaya pada tahun 1880. Almarhum merupakan pemilik estet Raja Alang antara yang terbesar di Selangor pada ketika itu.

Kekayaan menyebabkan almarhum membina sebuah masjid di Beranang Hilir. Almarhum dimakamkan di Tanah Perkuburan Jalan Ampang. Apa yang menariknya, nama jalan Raja Alang diberikan oleh anaknya sendiri.

Haji Taib

Sayang, namanya harum tapi jalannya menjadi buah mulut orang. Nama sebenarnya Haji Mohamed Taib Abdul Samad berdarah Minangkabau dan berdagang ke Kuala Lumpur. Bermula sebagai pedagang barang hiasan sebelum mengambil keputusan untuk menceburi perdagangan timah dan pertanian. Mendapat kurnia tanah yang sekarang ini merupakan Jalan Haji Taib.

Loke Yew

Seorang pengusaha kaya raya. Lahir pada tahun 1849 dan pada tahun 11 tahun berhijrah ke Tanah Melayu. Bermula sebagai pembantu kedai dengan gaji 20 Pound sebulan, mendiang akhirnya membuka kedai sendiri. Selepas itu mendiang melabur perusahaan timah di Ipoh Perak tetapi mengalami kerugian. Belajar dari kesilapan mendiang melabur dalam industri timah semula apabila menjumpai simpanan timah yang banyak.

Hasil keuntungan telah mendiang labur dalam industri pertanian, mengetin dan juga industri arang batu. Mendiang merupakan pengasas Victoria Institution dan Hospital Tan Tock Seng di Singapura. Dilaburkan mendiang menderma satu juta pound untuk membangunkan kedua institusi tersebut.

Banglo mendiang terdapat di Jalan Medan Tunku yang kini merupakan pejabat bagi firma guaman. Mendiang meninggal dunia pada tahun 1917 akibat demam malaria.

Sumber:


Saintis Temui Terumbu Karang Gergasi Berusia 400 Tahun

Di Great Barrier Reef iaitu komuniti turumbu karang terbesar dunia yang bertempat di dasar laut berhampiran persisiran pantai Queensland, Australia, kumpulan saintis menemui terumbu karang gergasi bersaiz sebesar 10.4 meter.

Terumbu karang yang berbentuk gumpalan besar ini bernama ‘Muga dhambi’ yang bermaksud batu karang besar dalam bahasa orang Manbarra yang menetap di kepulauan Palm. Terumbu ini ditemui pada bulan Mac tahun ini semasa projek sains masyarakat berlansung di kepulauan itu pada kedalaman 7.4 meter dari paras laut.

Uniknya terumbu karang yang terdiri dari temulang karang kalsium karbonat ini ialah ia menjadi habitat kepada generasi-generasi spesis terumbu bernama Porites sp. yang hidup dalam fasa polip. Spesis ini antara spesis terumbu yang penting dalam pembinaan terumbu karang bersaiz besar.

Menurut Adam Smith iaitu ahli marin ekologi dari James Cook University, terumbu karang gergasi ini terselamat dari ‘coral bleaching’ iaitu pemutihan terumbu karang akibat suhu laut yang semakin panas. Muga dhambi juga terselamat dari ancaman haiwan pandatang, ribut taufan, penyurutan air laut, dan aktiviti manusia selama hampir 500 tahun.

Selain polip terumbu karang, Muga dhambi juga didiami oleh spesis span hidup bernama Cliona viridis, alga, dan beberapa jenis spesis terumbu karang seperti Acropora dan Montipora sp. Kemudian keempat-empat populasi organisma ini menjadi komuniti terumbu karang gergasi yang berlumba-lumba memenuhi ruangan kosong karang.

Lokasi spesis span hidup berhabitat ialah kawasan Muga dhambi yang begolak dengan aliran air laut yang deras kerana spesis ini memerlukan aliran ini untuk memudahkan penapisan air untuk mendapatkan makanan berupa mikrob dan bakteria.

Muga dhambi menjadi terumbu karang keenam tertinggi dari seluruh terumbu di Great Barrier Reef dengan ketinggian 5.3 meter. Merujuk kepada ketinggian itu, saintis berpendapat bahawa usia terumbu gergasi ini sekitar 421 dan 438 tahun. Melihat kepada kandungan terumbu ini, ia terselamat dari 100 peristiwa pemutihan terumbu karang dan 80 bencana ribut taufan.

Kini, Muga dhambi masih elok, sihat, dan tetap menjadi ‘kota terumbu’ yang mempunyai beberapa jenis organisma laut yang menetap 70% dari permukaan terumbu karang gergasi ini. Para saintis berusaha untuk memastikan terumbu karang ini dipelihara sepenuhnya.

RUJUKAN:

Koumoundouros, T. (19 August 2021). Gigantic 400-Year-Old Coral Is The Widest Ever Seen in The Great Barrier Reef. Science Alert.


Keris Melayu dan Hukuman Mati Brooke

DIKETIKA era dinasti keluarga Brooke memerintah Sarawak iaitu kira-kira 100 tahun,  ramai yang menggambarkan bahawa tiada undang-undang hukuman mati yang pernah dijalankan oleh mana-mana Rajah Putih pada ketika itu.  Ini kerana melalui cerita sejarah, kebanyakan penentang-penentang Brooke hanya akan menjalani hukum penjara atau dibuang daerah sahaja. Dan tanpa kita ketahui sememangnya ADA prosedur hukuman mati di Sarawak Kingdom suatu waktu dahulu.

Secara relatifnya prosedur hukuman mati di ketika era Brooke akan dijatuhkan kepada mana-mana pesalah yang didapati bersabitan dengan kesalahan jenayah bunuh.  Dan undang-undang hukuman mati ini berkuatkuasa sejak di tahun 1841 lagi yang mana sejak Sir James Brooke menjadi Rajah Sarawak yang pertama lagi.  Turut dinyatakan ianya juga tertakluk kepada mana-mana penjawat awam mahupun rakyat Sarawak itu sendiri.

Yang menjadi satu keunikan walaupun James Brooke itu seorang bangsa Inggeris yang sudah tentu mempunyai pemikiran yang berbeza dengan orang-orang yang mendiami Nusantara namun perlulah diketahui bahawa cara prosedur hukuman mati era Brooke langsung tidak sama dengan British iaitu hukuman gantung.  Di era Brooke untuk konteks Sarawak, keris iaitu senjata tradisional masyarakat Melayu adalah senjata utama yang digunakan untuk prosedur hukuman mati pada ketika itu.

Dan sesuatu yang harus diketahui semua bahawa suatu waktu dahulu, Sarawak Kingdom mempunyai seorang “public executioner” yang sememangnya dilantik penuh oleh pemerintah Sarawak.  Beliau adalah seorang lelaki dari kaum Melayu Sarawak yang bernama Inchi Subu.  Inchi Subu ini juga merupakan pengikut setia kepada Rajah James Brooke sehingga beliau dikatakan akan bersama-sama dengan Rajah James Brooke pada setiap pelayarannya dengan bahteranya “The Royalist”.

Turut dicatatkan di dalam jurnal pengembaraan Brooke iaitu diketika James Brooke berada di Santubong, beliau telah jatuh sakit iaitu demam campak makanya Inchi Subu yang terlalu bimbang dengan kesihatan Rajah James Brooke telah berkayuh sampan kecil sehingga ke Kuching untuk mencari Sharif Moksin iaitu seorang dukun Melayu Sarawak.  Sharif Moksin telah dibawa ke banglo Brooke di Santubong untuk mengubatinya namun tidak berjaya kebah demamnya sehinggalah seorang doktor yang dibawa khas dari Singapura akhirnya sampai di Santubong untuk mengubati beliau.

Digambarkan juga Inchi Subu “public executioner” Sarawak Kingdom bukanlah sembarangan orang kerana beliau terlalu pakar bermain dengan keris. Dek kerana itulah ada perincian yang tertentu bagi keris yang digunakan.  Perlulah diketahui di dalam alam Melayu Nusantara, keris juga adalah senjata tradisional yang mempunyai impak-impak tertentu yang sekiranya digunakan dengan betul boleh mencabut nyawa tanpa meninggalkan “siksa” yang terlalu lama.

Menurut ceritanya keris yang digunakan adalah berukuran 18 inci panjang dan akan ditusuk menerusi badan pesalah di sebelah bahu kanan yang akan menembusi jantung pesalah yang diarahkan di dalam posisi berlutut.  Di Sarawak pada masa itu tiada tempat tertutup untuk menjalan prosedur hukuman mati sebaliknya disatu kawasan yang terbuka iaitu di satu hamparan batu keras di Batu 2, Jalan Rock sekarang.  Kawasan batu keras yang menghampar itu dinamakan “Batu Kinyang”.

Bagi menghormati setiap prosedur hukuman mati ini juga dikatakan Brooke telah memerintahkan Inchi Subu untuk mengenakan pakaian khas yang mana persalinannya adalah pakaian panglima Melayu dahulukala siap dengan tanjak dan sebagainya.  Menurut cerita oral ianya berpadanan seperti cerita pahlawan Melayu dulu-dulu yang akan setia menjalankan hukuman kepada sesiapa yang membuat onar dan menjatuhkan murka Rajanya.

Dalam pada itu ada juga corat coret yang menyatakan bahawa oleh kerana Brooke digambarkan seorang yang berhati lembut maka setiap hukuman mati ini dijalankan dengan penuh belas kasihan.  Ada sesetengah penceritaan menyatakan bahawa setiap pesalah yang berhadapan dengan hukuman mati akan diberikan makan dan minum secukupnya berdasarkan selera pesalah menjelang 3 hari sebelum dijatuhkan hukuman.

Manakala pada hari hukuman mati diadakan iaitu sebelum matahari terbit kebiasaannya, si pesalah akan dibawa ke Sungai Sarawak untuk merasai sendiri ketenangan serta mengecapi udara bersih buat kali terakhir sebelum seorang doktor Sarawak Kingdom akan membuat injeksi ubat ke anggota badan si pesalah agar segala deria rasanya dimatikan.  Kemudian di dalam keadaan tenang itulah baru si pesalah dibawa dengan kenderaan ke Batu Kinyang dan disitulah Inchi Subu sudah siaga menunggu untuk menjalankan prosedur hukuman mati dengan bersaksikan doktor, hakim, ketua agama (mengikut fahaman agama) dan pemimpin masyarakat yang mewakili kaum si pesalah.

Menurut catatannya difahamkan Inchi Subu bertindak sebagai “public executioner” Sarawak Kingdom dari tahun 1841 sehingga 1873.  Kemudian tugasnya ini diambilalih oleh anak lelakinya yang bernama Tomah bin Subu selepas itu.

Mungkin ini sesuatu yang tidak diketahui oleh kita semua setelah apa yang didodoikan amat berlainan mengenai prosedur hukuman bunuh di era Brooke.  Caranya adalah menggunapakai sistem zaman kesultanan Melayu dulu-dulu dan akhirnya setelah Sarawak menjadi jajahan takluk Koloni British Borneo barulah undang-undang hukuman gantung sampai mati digunakan di Sarawak yang mana dikatakan lebih moden dan berperikemanusiaan.

-HB-

#KamekSayangSarawakBah!

Rujukan:


Li Guang – Si Pemberani Longcheng

Bukanlah asing bagi mana-mana tamadun terdahulu mempunyai jeneral-jeneral terkemuka yang mengepalai kekuatan tentera bagi menangkis ancaman musuh atau menggerakkan usaha pembinaan empayar. Tamadun Islam pernah menyaksikan kebangkitan Khalid bin al-Walid r.a sebagai panglima tentera semasa era Nabi Muhammad s.a.w dan Khulafa’ Ar-Rashidin. Sementara Hannibal Barca dari Carthage pula menjadi mimpi ngeri Empayar Rom terutama selepas Pertempuran Cannae. Sementara Dinasti Han pula menyaksikan seorang jeneral yang digelar The Flying General, Li-Guang.

Lahir di Tianshui, Gansu, beliau merupakan pemain utama kempen terhadap orang Xiongnu di utara China yang dikuasai Dinasti Han. Musuh-musuhnya amat gerun dengan Guang kerana mahir bermain permainan perang kubu. Sehinggakan pada satu ketika, bila mereka melihat kelibatnya, itu sudah cukup untuk mereka membatalkan sebarang bentuk kepungan ke atas sesebuah bandar. Menurut sejarawan China Sima Qian, Guang merupakan seorang lelaki bertubuh tegap, mempunyai lengan yang panjang dan mahir memanah. Kemahiran memanahnya amat dikagumi sehinggakan beliau boleh memanah pada sebuah batu di mana panahnya dapat menembusi batu berkenaan dengan mudah. Kemahiran Guang sama dengan kemahiran seorang lagi sahabat Nabi s.a.w yang handal memanah dan dikatakan pernah sampai di China, Saad bin Abi Waqqas r.a.

Selain dikenali dengan kemahiran memanahnya, beliau juga dikagumi oleh rakan-rakannya kerana amat menjaga kebajikan dan kehormatan tenteranya. Sikapnya itu turut dicontohi beberapa jeneral lain seperti Wei Qing dan Huo Qubing. Malah tidaklah mengejutkan mengapa Maharaja Wen dari Dinasti Han amat mengaguminya. Ini kerana dalam titahnya, baginda menambah, “Sekiranya beliau lahir pada masa Maharaja Gaozu (pengasas Dinasti Han), sudah pasti baginda tidak teragak-agak mengurniakan pasukan tentera seramai 10,000 orang tanpa sebarang kesukaran.”

Pada tahun 166 Sebelum Masihi (BC), Li Guang menyertai tentera sebagai orang biasa bagi membantu Dinasti Han memerangi pemberontakan orang Xiongnu. Sembilan tahun selepas itu, beliau diberi kepercayaan sebagai jeneral tentera berkuda dan diberi tugas melindungi Maharaja Jing. Dan semasa pemberontakan dua putera Han iaitu Putera Wu Wang dan Putera Chu Wang, Li Guang mengikut Komander Zhao Yafu untuk menghapuskan pemberontakan dan berjaya mengalahkan pihak musuh dalam Pertempuran Chang Yi. Selepas pemberontakan itu ditamatkan, beliau dilantik sebagai gabenor dan digerakkan ke beberapa wilayah untuk memerangi orang Xiongnu.

Ada satu anekdot menarik berkenaan ekspedisinya di wilayah-wilayah itu. Pada satu ketika, Guang bersama 100 orang tentera mengejar tiga penunggang kuda Xiongnu selepas mereka bertanggungjawab membunuh pasukan pengawal yang menjaga keselamatan pegawai yang dilantik maharaja. Selepas berjaya membunuh dua penunggang dan seorang lagi berjaya ditahan, tiba-tiba mereka dikejutkan dengan kehadiran ribuan tentera Xiongnu. Pihak musuh menyangka angkatan Guang itu hanyalah umpan untuk menarik mereka keluar. Ini mendorong mereka berundur ke tempat lebih tinggi.

Anak-anak buah beliau yang ketakutan mahu saja menunggang dengan pantas meninggalkan kawasan berkenaan. Tetapi Guang mengingatkan, “Jika kita lari, kita akan dibunuh kerana kedudukan kita terlalu jauh dengan pasukan tentera utama. Tetapi jika kita tenang, maka mereka percaya bahawa kita hanya umpan dan tidak akan berani menyerang.” Lalu Guang mengetuai tenteranya menghampiri kedudukan tentera Xiongnu. Mereka berhenti beberapa satu kilometer dari kedudukan tentera musuh dan Guang menyuruh mereka turun serta berpura-pura mahu berehat. Pihak musuh yang kehairanan menghantar seorang pengintip untuk mengetahui kisah sebenar. Tetapi Guang segera menaiki kudanya dan memanah mati pengintip tersebut sebelum turun dari kuda. Pihak musuh yang ketakutan dan kebingungan menyangka Guang bersiap sedia menyerang mereka dalam kegelapan malam. Ini memaksa orang Xiongnu berundur manakala beliau dan orang-orangnya terselamat

Semasa era pemerintahan Maharaja Wu Di, Li Guang mengetuai tenteranya melalui kawasan YanMen Pass. Tanpa disangka-sangka, pasukannya diserang hendap dan dikepung sekumpulan besar tentera Xiongnu. Arahan pihak musuh mudah saja: tangkap Guang hidup-hidup. Tetapi semasa dalam perjalanan kembali ke kem mereka, beliau berjaya mencuri seekor kuda dan memanah mati beberapa orang tentera musuh sebelum berjaya pulang ke kem tentera Han. Peristiwa ini menyebabkan ramai menggelarnya The Flying General of Han. Tetapi disebabkan kesilapannya dalam pertempuran, Wu Di menitahkan beliau dijatuhkan hukuman mati. Tetapi Guang berjaya menebus dirinya dan kembali semula sebagai tentera biasa. Dan beliau kembali semula sebagai gabenor dan jeneral apabila Wu Di melantiknya sebagai Gabenor YouBeiPing menggantikan Han Anguo. Bila berita perlantikan tersebut diketahui orang Xiongnu, mereka segera membatalkan hasrat menyerang wilayah tersebut.

Pada 120 BC, Li Guang keluar bersama 4,000 tentera berkuda untuk bergabung dengan angkatan Zhang Qian bagi memerangi kekuatan orang Hun. Malangnya, pasukannya dikepung 40,000 orang Hun dengan separuh daripada tentera berkudanya terbunuh dalam pertempuran. Dan tambah memburukkan keadaan, mereka juga semakin kekurangan anak panah. Namun, Guang mengarahkan anak buahnya terus memanah dengan beliau sendiri memanah seorang demi seorang pemimpin tentera Xiongnu. Nyata mereka amat kagum tetapi takut dengan keberanian luar biasa yang ditampilkan Guang dan anak-anak buahnya. Mereka berjaya bertahan sehingga pagi keesokan harinya apabila Qian datang membawa angkatan Han untuk menyelamatkan kedudukan beliau.

Setahun selepas itu, Guang yang berumur 60 tahun diberi tugas mengikut Komander Wei Qing untuk memburu orang Xiongnu. Bagaimanapun, tanpa pengetahuan beliau, Wei Qing diberi tugas menyerang kota Chanyu sendiri tanpa bantuan Guang atas arahan maharaja. Baginda merasakan faktor umur dan kekerapannya menjadi mangsa serangan pihak musuh sudah cukup untuk menjustifikasikan tindakan itu. Lalu Guang disuruh mengikut Jeneral Zhao Yiji yang bergerak dari sebelah kanan sementara Qing sendiri bergerak ke sebelah kiri dan meneruskan serangan ke atas Chanyu. Ketumbukan Guang dan Yiji terpaksa bergerak ke sebelah timur tetapi gagal tiba akibat masalah cuaca dan permukaan bumi. Sementara Qing pula gagal dalam cubaannya menawan Chanyu.

Dalam perjalanan pulang, beliau bertemu semula dengan ketumbukan Guang dan Yiji. Secara rahsia, Qing mahu berpakat dengan Guang untuk meletakkan kekalahan yang berlaku di Chanyu di bahu Yiji. Namun, perkara tersebut tidak dipersetujui beliau sekaligus menimbulkan kemarahan panglima tentera diraja Dinasti Han itu. Ini mendorong Qing menahan Guang dan mahukannya disoal siasat. Semua tahu tindakan ini akan menjurus kepada perbicaraan mahkamah tentera dan jika didapati bersalah, beliau boleh dihukum mati. Tatkala itulah Guang berkata, “Sejak aku menyertai tentera dari muda, aku sudah menyertai 70 pertempuran. Tetapi tanpa disangka-sangka, aku dipaksa Komander Wei Qing untuk menghadapi penghinaan ini. Cukuplah, aku tidak mahu pergi menghadap tribunal.” Saat itulah beliau mengelar lehernya dan mati disaksikan tenteranya yang setia.

Semasa Dinasti Tang, seorang penyajak bernama Wang Changli menulis sebuah sajak yang memuji keberanian Guang. Sajak tersebut bertajuk Outside the Fortress (Di Luar Kubu Itu).

Bulan yang pernah menyinari Qin masih bersinar
dan banjaran gunung yang pernah digunakan Han
masih gagah berdiri

Tetapi bagi manusia yang sudah bergerak lebih 10,000 li}
masih belum pulang

Andainya Si Pemberani Longcheng masih ada hari ini
tentera berkuda Hu tidak akan dapat
menyeberangi Pergunungan Yinshan

SUMBER

Sherry. (2009). China Archery. General Li-Guang. http://www.chinaarchery.org/archives/249


Reprimanding NY Times: Challenging The Falsehood That Malacca Was Developed By The Portuguese

On April 11 2020, the New York Times published a factually wrong article about my homeland Malaysia and regarding its developing political situation. The article was 500 Years Ago, This Port Linked East to West. Its Fate Was To Fade Away written by Hannah Beech painted such picture:

Or that was how I interpreted such article. So we among The Patriots decide to respond through this article for the purpose of clarifications regarding the Malay history. We also would like to defend the Conservatives and Islamists in Malaysia upon which its majority is the derided Malay-Muslims.

In the opening of the article, we found that Mrs Beech outlined in great details about the Malaccan globalization. Malacca was explained within the terms of civilization clash, cultural singularity, and port status as the richest in the world. However everything went downhill when Mrs Beech opined that these developments began during the 16th century, in which was the time of the Portuguese imperialism (1511-1641).

“Five centuries ago, Malacca was visited by 2,000 ships per day. Its port was as busy as the modern-day Singapore, making it one of the busiest in the world. There the Gujeratis, Tamils and Bengalis from India traded with Malays, Chinese and Arabs with harmony in cities having 100,000 people and 84 languages.

The ruling Sultan ensured the maritime safety in the Strait to be free from piracy. And His Majesty also ensured the goods stored in hundreds of imperial warehouses. If there was a dispute, the laws would be used for the best interest of the locals and foreigners alike.” (Simon Elegant, Far Eastern Economic Review, 10 June, 1994:45.)

It is unfortunate that Mrs Beech did not in any way suggest that Malacca gained prominence and dominance through its Malay Sultanate. The Port of Malacca was a crown jewel for globalization, where there was a significant ethnic diversity. It was built by a monarchial government complete with Malays from the head of state to nobility. Ironic, right?

Other than that Mrs Beech seemed to be fond with the Portugese invaders. But the Portuguese themselves held the Sultan with such a high regard. Through a record, Tom Pires described Sultan Muzaffar of Malacca as:

“He was a great man of justice; he devoted much care to the improvement of Malacca, he bought and built junks and sent them out with merchants, for which even today the old merchants of said king’s time praise him greatly, especially as a very justman. (A. Cortesao(ed); 1967:243)

In fact the Portuguese was the reason behind Malacca’s fall. After capturing the port from the Malays, they monopolized trade through an exorbitant taxation and Islamophobia. Their impertinence was the reason why regional trades shunned this port-city, diverting to Acheh, Johor, Pattani etc.

Johor reciprocated the Malaccan model, centralizing every port under their leadership to cater only the needs of every trader. This approach paved the way for a golden age in Johor. It is said that Johor achieved its success that could be measured with the four-ton gold sacked during the war against Jambi (equivalent to US$221.4 billion today).

So when Mrs Beech centered the article with Darian Tan whose community was self-claimed to connect the East and West, there was a need for a reflection. Because Mr Darian’s ancestors were the ones responsible for the destruction of a great cosmopolitan.

The Malays built Malacca on the basis of a strong Islamic root. From its imperial laws such as the Malaccan Code of Law inspired from Islamic sharia to the religious propagation through the Malay World, not forgetting those Islamic education centers which were made as a regional reference.

Tematis Dunia Islam was an encyclopedia about traders, missionaries and spiritual teachers whose wayfaring missions from the Middle East to Malacca were told with full description. Should we forget that Pasai visited Malacca to seek clarifications from an imperial Islamic jurisprudence?

Mrs Beech wrote an article with the obvious purpose of exacting fear among the non-Malays by suggesting their fate was to be swayed under Malaysia. A clear proof was by suggesting “the return to populist Malay politics is provoking anxiety.” Mrs Beech also provoked anxiety by merely suggesting that the Jesus Christ the Redeemer statue in the Portuguese Square was to be demolished under the ruling Malay Muslims. It must be said that if this statue did not violate any local law, it would not be touched.

There is no reason to fear. The Malaccan globalization was handcrafted by a historical empire so deep with Islamic and Malay roots. The present Muslims ruling this nation were in no way different than those during the Malaccan age. Some Malays found Malacca to be a symbol for inspiration even.

Kelantan for example, the state purported to be the most Islamic, was under an Islamist rule for decades. Not once the public and politics called to destroy a huge Buddhist statue there, the largest in Southeast Asia, despite a great majority among Muslims. So to wantonly fear that the Malays would oppress minorities and destroy religious places was a misplaced purpose.

As long as statues were built according to the letter of the law, nothing could ever challenge their legitimacy. Thousands of temples and churches stood firmly in this country without any reason to fear on the basis of freedom in religion, including that of the minorities.

We are also stunned when Mrs Beech falsely used “Malaysia’s only truly multiethnic government” in reference to the Pakatan Harapan two-year government. I do not wish to discuss how that government was toppled. But to suggest it as the truly multiethnic is wrong. It insults every non-Malay minister who served the public, such as Tan Siew Sin, Omar Ong and Sambathan Veerasamy etc.

So who are these non-Malay leaders? Do not pretend to forget that Malaysia had Lim Liong Sik as the interim head of government and de facto Prime Minister. So there was no multiethnic government before this?


Mumia Garam Dari Iran

Pada tahun 1994, sekumpulan pelombong garam di Lombong Garam Chehrabad, Zanjan meneruskan pekerjaan harian mereka. Dalam kesibukan bekerja, tiba-tiba mereka terjumpa m4yat seorang lelaki dalam lombong berkenaan. M4yat tersebut bukan saja mempunyai rambut dan janggut putih yang panjang, malah ia memakai sebuah subang emas. Hasil kajian radiokarbon mendapati lelaki tersebut m4ti pada tahun 300 Masihi semasa berusia antara 35-40 tahun.

Menariknya, m4yat tersebut seperti seolah-olah sudah menjalani proses pemumiaan yang radikal. Sejak itu, enam lagi mumia garam Iran ditemui dan datang dari pelbagai era seperti Achaemenid (Empayar Parsi Pertama) hingga Sassanid (Empayar Parsi Baru). Pada tahun 2004, satu lagi mumia garam ditemui sekaligus memaksa usaha ekskavasi kecemasan dilakukan.

Ini disusuli satu lagi penemuan pada tahun 2005 dengan penemuan terakhir dibuat pada tahun 2007. Berdasarkan penyelidikan para saintis, mumia yang ditemui mereka berkemungkinan pelombong-pelombong yang terperangkap dalam lombong itu apabila ia runtuh sekaligus membawa kepada kem4tian mereka.

Ketika ini, kepala mumia garam Iran pertama diletakkan sebagai bahan pameran Muzium Negara Iran di Tehran. Empat lagi mumia dipindahkan ke Muzium Arkeologi Zanjan manakala satu lagi mumia garam ditinggalkan dalam lombong garam berkenaan.

Penemuan mumia garam ini memberi peluang kepada pakar-pakar arkeologi mengenali kehidupan pelombong garam purba. Penemuan ini turut membuka ruang kepada pelbagai penyelidikan dalam pelbagai bidang seperti arkeobotani, arkeozoologi, arkeologi perlombongan dan antropologi fizikal.

Kajian-kajian ini membantu pakar-pakar mengetahui amalan perlombongan silam. Misalnya, dengan melihat artifak dan ekofak yang terdapat dalam lapisan-lapisan stratigrafi, terdapat tiga fasa perlombongan yang berbeza iaitu Achaemenid, Sassanid dan Islam.

Misalnya, aktiviti perlombongan semasa era Sassanid wujud di kawasan sekitar dengan bekalan diuruskan mengikut wilayah. Sebaliknya pada era Achaemenid pula, aktiviti perlombongan diuruskan oleh pelombong-pelombong asing dengan lombong diakses dari kawasan yang jauh. Contohnya, pelombong tidak mendirikan petempatan berhampiran kawasan lombong.

Kajian-kajian ini turut membantu menyemak semula fakta berkenaan mumia garam Iran. Contohnya, mengikut laporan rasmi, pihak berkuasa merekodkan penemuan enam mumia sahaja. Tetapi hasil analisis anatomi mendapati sesetengah anggota badan yang dikatakan daripada individu yang sama sebenarnya daripada individu-individu yang berbeza. Ini menunjukkan bilangan sebenar mumia garam Iran ialah lapan individu.

Di sebalik semua ini, wujud kebimbangan tentang nasib mumia-mumia ini. Ini kerana mumia-mumia garam ini diletakkan dalam ruang pameran Plexiglass yang tidak kedap sekaligus mencetuskan masalah kepada mumia seperti keretakan (perubahan udara dan tekanan) dan kehadiran organisma perosak seperti serangga dan bakteria. Ketika ini, wujud rancangan untuk menghasilkan ruang pameran tetap dan ia sedia dilakukan sekiranya ada dana.

RUJUKAN:

DHWTY. (2016). Preserved by Nature: Studying the Spectacular Salt Mummies of Iran. Ancient-Origins. https://www.ancient-origins.net/artifacts-other-artifacts/preserved-nature-studying-spectacular-salt-mummies-iran-006584


Lebih 150 Tahun Jasad Ini Diperagakan Seperti Binatang

Zoo manusia bukanlah fenomena yang asing pada zaman imperialisme. Ia berlaku baik di barat mahupun di timur, dengan negara penja.jah mengambil sebilangan individu dari negara koloni untuk diperagakan di khayalak ramai – sama ada bagi menjana kewangan, sarana hiburan, tujuan penyelidikan, atau pun propaganda penja.jahan.

Sehingga hari ini, sejarah masih mengingati beberapa nama yang pernah menjadi tatapan di zoo manusia di barat. Antaranya ialah Sarah Baartman (wanita dari Afrika Selatan yang diperagakan kerana punggungnya yang besar), Ota Benga (lelaki dari Congo yang diku.rung dalam sangkar bersama monyet), dan Geronimo (pejuang dari suku Apache yang kalah pe.rang).

Dalam perkongsian kali ini, artikel ingin menyorot kisah Julia Pastrana, satu lagi nama yang turut menerima nasib serupa.

Menurut pamplet yang diedarkan dalam setiap acara pertunjukannya, Julia didakwa lahir di Mexico pada 1834. Kononnya, beliau berasal dari satu suku asli yang hidup di dalam gua dan dilarikan ke Amerika Syarikat oleh seorang individu bernama Espinosa – bekas ta.ha.nan suku tersebut.

Namun, selain tarikh dan tempat lahir, naratif ini cumalah satu rekaan yang cuba mengaitkan Julia dengan elemen primitif, berikutan namanya dijaja sebagai ‘kacukan antara manusia dan beruk’.

Kisah latar belakangnya yang lebih munasabah disampaikan oleh penduduk kampung Ocoroni di Sinaloa, Mexico – yakni pekan kelahiran Julia sendiri. Menurut mereka, Julia dilahirkan dengan kondisi hypertrichosis (turut disebut sebagai sindrom manusia-serigala) dan gingival hyperplasia yang mengakibatkan wajah dan tubuhnya ditumbuhi bulu lebat dan gusinya lebih besar daripada biasa. Atas sebab itu, Julia dikesampingkan oleh masyarakat sejak awal usia.

Selepas kehilangan ibunya, Julia dijual oleh ayah saudaranya sendiri. Tidak pasti kepada siapa. Namun apa yang jelas, pada tahun 1854, beliau sudah pun menjadi orang suruhan gabenor Sinaloa. Lewat tahun sama, Julia dibeli oleh seorang pegawai kastam di Maztlan bernama Francisco Sepúlveda.

Di bawah seliaan Theodore Lent (rakan kongsi Francisco), Julia kemudian diperagakan hampir ke seluruh Amerika Syarikat dengan debutnya berlangsung pada Disember 1854 di pentas Broadway’s Gothic Hall, Manhattan.

Kembara Julia bagaimana pun tidak hanya terhad di Amerika Syarikat. Sepanjang empat tahun kariernya, beliau turut dibawa ke Kanada, London, Vienna, Jerman dan Poland untuk melakukan persembahan sebagai penyanyi orkestra (Julia mengambil jenis suara mezzo soprano).

Bakat suaranya cuma faktor sampingan. Apa yang diperagakan sebenarnya adalah rupa kejadian Julia itu sendiri. Ini dapat dilihat menerusi label-label yang diletakkan pada pamplet persembahannya: “Wanita Paling Hodoh Di Dunia,” “Wanita Beruk,” dan “Spesis Hibrid Manusia-Monyet.”

Walaupun kita tidak tahu seberapa ramai yang menghadiri pertunjukannya, ia jelas sekali menguntungkan. Lebih-lebih lagi bila nama seperti Charles Darwin dan Francis Buckland pun turun sebagai hadirin.

Sambutan hangat yang diterima mendorong Theodore Lent untuk mengahwini Julia pada lewat 1950an. Semestinya, ia bukan kerana cinta. Sebaliknya kerana ingin memonopolinya. Lent bahkan melarang Julia keluar rumah pada waktu siang supaya tiada siapa dapat melihatnya secara percuma. Julia, bagi Lent, hanya boleh ditatap dengan bayaran 25 sen bagi dewasa dan 15 sen untuk kanak-kanak.

Entah bagaimana reaksi Julia tentang kehidupannya. Apa yang pasti, ketika kembaranya di London, akhbar The Liverpool Mercury sempat membuat liputan yang menyifatkan Julia sebagai seorang yang berbudi pekerti, peramah, dan pandai menyesuaikan diri. Ini,tidak termasuk kemahiran yang lain seperti fasih banyak bahasa, pandai menari, menyanyi, dan menguruskan rumah tangga (menjahit, memasal dan mengemas).

Liputan tersebut sedikit-sebanyak mendedahkan sisi insani Julia Pastrana – satu sisi yang sering ditenggelami oleh cerita dan label tidak manusiawi yang membelenggu kisahnya. Betapa walaupun menerima nasib sebegitu rupa, Julia masih tetap menyalakan jiwa sebagai seorang wanita, isteri, dan ibu.

Hinggakan pada tanggal 20 Mac 1860, Julia melahirkan bayi lelaki. Cuma, bayi tersebut mewarisi sindrom sama sepertinya dan hanya sempat hidup dua hari selepas dilahirkan. Tiga hari kemudian, Julia pula ikut menyusul, selepas menitipkan kata-kata terakhir, “Saya pergi dengan hati yang senang, sebab saya tahu saya disayangi (merujuk kepada kehidupannya yang sempat ada suami dan anak).

Ia dituturkan tanpa Julia mengetahui betapa dirinya perlu menunggu lebih 150 tahun untuk dise.madikan. Ini gara-gara Lent menjual jasad beliau dan anaknya kepada Universiti Moscow dengan harga £500 untuk diawet dan disimpan di Muzium Anatomi milik universiti.

Dua tahun kemudian, Lent membeli semula kedua-duanya dengan harga £800. Dalam tempoh dua dekad, ia diperagakan ke seluruh Eropah sebelum Lent sendiri akhirnya ma.ti di hospital sa.kit jiwa di Saint Petersburg. Hak milik ke atas dua jasad tersebut berpindah ke tangan Marie Barthel, balu Lent.

Pada tahun 1921, Marie menjualnya kepada Haakon Jaeger Lund dari Norway yang mewarisinya selama tiga generasi (dari 1921 sehingga 1976). Sepanjang tempoh tersebut, jasad Julia dan bayinya diperagakan di serata Norway dan Sweden sebelum diletakkan dalam jagaan Universiti Oslo selama kira-kira 30 tahun.

Perjalanan panjang ini akhirnya tamat pada tanggal 8 Februari 2013 apabila jasad Julia dipulangkan ke Mexico dan dise.madikan di Tanah Perku.buran Sinaloa de Leyva, berhampiran tempat kelahirannya.

RUJUKAN

Carlton, Genevieve. (2019, 23 April). The Sad Story of Julia Pastrana, The ‘Ape Woman’ Sideshow Sensation. All That Interesting.

Esh. (2021, 29 March). Titled “Ugliest Lady On the Planet”, This ‘Ape Woman’ Was Buried 150 Years After Her Death. Medium.

Farias, Larissa & Sabolek, Katie. (2017). Inspired by the incredible story of Julia Pastrana.


Texas Dilanda Gelombang Haba Yang Mencecah 52.4°C!

Kalau cuaca terlalu panas, mesti ramai akan menggunakan pendingin hawa. Tetapi ada satu kerajaan minta rakyatnya jangan guna pendingin hawa terlalu lama. Kata kerajaan tersebut, mereka tidak mampu menampung bekalan elektrik.

Cakap begini, mesti ada yang fikir negara-negara miskin. Tetapi sebenarnya, negara ini sangat kaya… jauh lagi kaya untuk dibandingkan dengan Malaysia. Dan negara ini adalah Amerika Syarikat, cuma kerajaan yang dimaksudkan bukan Joe Biden.

Texas mempunyai seorang pemimpin yang menarik. Negeri ini ada banyak masalah sebenarnya. Pada bulan Februari saja, negeri ini kerugian hampir AS$200 bilion kerana krisis tenaga (power crisis).

Mungkin ada yang terlepas pandang: tiga ribut salji membadai Texas antara 10 Februari hingga 20 Februari, menyebabkan gangguan elektrik besar-besaran di seluruh negeri. Bencana ini menimpa 4.5 juta rumah dan perniagaan (Wright & Robertson, 2021).

Texas juga tidak boleh mengimport bekalan elektrik sesuka hati daripada negeri lain (kerana akta sendiri). Dan pentadbiran Greg Abbott seolah-olah tidak bersedia langsung, meskipun sudah diberi amar.an 10 tahun lalu (Bloomberg, 2021).

Pada ketika 13 juta rakyat diminta menjerang air yang mungkin terce.mar (loji rawatan air tiada elektrik), Ted Cruz selaku Senator Texas pergi bercuti di Cancun, Mexico. Dan Parti Republikan mempertahankan beliau kerana “Cruz nak jaga hati anak-anak (wanting to be a good dad)” (BBC, 2021).

Bercerita Tentang Masalah Sekarang

Inilah sedikit sebanyak tentang kepimpinan Texas. Empat bulan kemudian, negeri ini ditimpa masalah baru. Demikian hari ribut salji. Sekarang gelombang haba pula.

Betul-betul berlaw.anan. Suhu Texas berada antara paras 34°C hingga 38°C – ada tempat sampai 52.4°C pun (Prociv & Lewan, 2021). Apa kepimpinan Texas buat?

Gabenor Greg Abbott kecoh pasal tembok sempadan dengan menggunakan dana derma (Svitek, 2021).

Senator Ted Cruz kena bahan teruk kerana pernah bahan California pasal isu haba (Mazza, 2021).

Dan syarikat pengurusan elektrik Texas (ERCOT) pula minta rakyat jimat elektrik pada waktu genting ini. Inilah realiti di lapangan, iaitu propaganda politik konservatisme Amerika Syarikat lebih gigih daripada komitmen kerajaan konservatif.

Dan rakyat Texas pun benganglah apabila terdengar cadangan ini. Pendapat mereka, pihak ERCOT sekali lagi gagal menyelesaikan masalah bekalan elektrik.

Ada yang menyirap kerana Texas enggan masuk dalam sistem bekalan elektrik negara (senang kata, lagi suka urus elektrik sendiri kerana tidak perlu dengar cakap White House).

Tetapi rakyat Texas tidak boleh bercakap banyak pun. Kalau mereka masih menggunakan bekalan elektrik terlalu banyak, stesen-stesen jana kuasa akan terbeban (overload) dan terpaksa ditutup (power failure) seperti dulu.

Situasi Semasa Di Texas

Jujurnya masalah ini tidak patut berlaku pun. Ini bukan kali pertama Texas berdepan dengan gelombang haba. Februari pun bukan kali pertama Texas mengharungi ribut salji.

Masalah di sini sangat jelas: Texas bergantung pada infrastruktur bekalan (utility infrastructure) ketinggalan zaman, pada ketika teknologi dan pembangunannya pula mengejar status terkini.

Sistem bekalan elektrik Texas bergantung pada pencawang-pencawang yang dibina sekitar 1970-an, iaitu apabila populasi Texas berjumlah 11.2 juta hingga 14.3 juta orang sahaja. Hari ini populasi Texas sudah menghampiri 30 juta orang. Lonjakan dua kali ganda dalam negeri paling tinggi dari segi penggunaan elektrik (Solomon, 2017).

Selain itu, Texas juga sedang menerima bala perubahan iklim. Untuk pengetahuan semua, konsep perubahan iklim bukanlah satu mitos. Cuaca sekarang ini walaupun sama sudah menjadi eks.trim. Kalau hujan, hujan sungguh-sungguh.

Kalau panas, panas seterik-teriknya macam seterika. Sebab itu Texas dalam krisis Februari lalu, kerana musim salji terlalu eks.trim (dan sekarang gelombang haba yang eks.trim).

Tiga perkara ini – kenaikan populasi, infrastruktur ketinggalan dan perubahan iklim – telah menjadi cabaran utama negeri Texas yang tiada kerajaan kompeten. Seperti biasa, rakyat yang menanggung sa.kit apabila berlaku situasi begini.

Sudahlah Amerika Syarikat baru keluar daripada COVID-19. Kena hadap dengan masalah ini pula.

RUJUKAN:

BBC. (2021, Februari 19). Texas Senator Ted Cruz flew to Cancun, Mexico, amid weather crisis.

Bloomberg. (2021, Februari 17). Texas Was (ditapiskan) A Decade Ago Its Grid Was Unready For Cold.

Mazza, E. (2021, Jun 14). Old Ted Cruz Tweet Comes Back To Haunt Him At The Worst Possible Time. Huff Post.

Prociv, K. & Lewan, J. (2021, Jun 15). (ditapiskan) heat in the West could break 200 records and produce temps up to 127 degrees. NBC News.


Gojoseon: Kerajaan Paling Purba Bangsa Korea

Gojoseon (Gochoson atau Choson Lama) merupakan sebuah kerajaan purba yang memerintah bahagian utara Korea pada separuh kedua milenium pertama Sebelum Masihi. Gojoseon mempunyai kebudayaan yang paling maju di Semenanjung Korea pada masa itu dan ia menjadi penanda aras yang signifikan dalam pembentukan negara-negara yang lebih berpusat pada masa-masa terkemudian.

PENUBUHAN

Menurut mitologi Korea, sebagaimana yang direkodkan dalam Samguk yusa (‘Memorabilia Tiga Kerajaan’) yang dikarang pada kurun ke-13 Masihi, Gojoseon ditubuhkan pada tahun 2333 Sebelum Masihi oleh Dangun Wanggeom (Tangun), anak kepada dewa Hwanung dan seekor beruang betina yang ditukar menjadi wanita. Mitos ini berkemungkinan menyimbolkan ketibaan budaya Zaman Gangsa di Korea.

Dangun dilahirkan pada hari ketiga bulan kesepuluh, justeru pada hari ini tanggal 3 Oktober diraikan sebagai Hari Penubuhan Negara di Korea Selatan. Nama Choson dalam bahasa Korea diambil daripada perkataan Chaoxian dalam bahasa China, yang mana ia merupakan kombinasi dua buah perkataan, iaitu chao (‘fajar’) dan xian (‘tenang’ atau ‘segar’). Oleh kerana itu, Korea turut dipanggil sebagai ‘Negeri Siang Yang Tenang’.

Menurut sebilangan sejarahwan, negara ini dibentuk daripada persekutuan bandar-bandar kubu kecil yang terletak di sekitar lembangan sungai Daedong (Taedong) dan Liao, sekitar kurun ke-7 Sebelum Masihi atau kurun ke-4 Sebelum Masihi bagi tarikh yang lebih meyakinkan. Sempadan utara Gojoseon ialah Sungai Liao manakala jiran selatannya yang paling dekat ialah negara Jin (Chin).

Sebutan awal tentang Gojoseon boleh ditemui di dalam sebuah karya tahun 100 Sebelum Masihi, iaitu Catatan-Catatan Sejarahwan Ulung karangan seorang sejarahwan China, Sima Qian. Qian menyebutkan bahawa Gojoseon wujud pada tahun 190 Sebelum Masihi.

Walau bagaimanapun, satu-satunya tarikh yang sama sekali tidak dipertikaikan sebagai tarikh kewujudan negara Choson/Gojoseon ialah 109 Sebelum Masihi, dan sehingga kini sejarahwan masih terus memperdebatkan sama ada Gojoseon ini boleh dikategorikan sebagai sebuah negara ataupun tidak, bilakah ia wujud secara tepat, di manakah ibu kotanya, dan apakah wilayah-wilayah naungannya.

Sejak sekian lama, ibu kota Gojoseon diyakini terletak berhampiran Pyongyang. Namun, terdapat juga bukti yang mengatakan bahawa ia terletak jauh di utara, iaitu di Manchuria.

HUBUNGAN DENGAN CHINA

Hubungan antara Korea dan China boleh dijejak kembali pada mitologi mereka di mana pendeta Gija (Jizi) dan 5000 orang pengikutnya meninggalkan China dan menetap di kerajaan Dangun.

Tatkala Dangun mahu bermeditasi di puncak gunung, Giji dilantik sebagai raja Gojoseon pada tahun 1122 Sebelum Masihi. Mitos ini berkemungkinan menggambarkan ketibaan kebudayaan Zaman Besi di Korea.

Menurut catatan sejarah, para pemerintah Gojoseon sememangnya menggunakan gelaran wang (raja) sebagaimana di China sekaligus mencerminkan pengaruh awal yang hadir menerusi jirannya, iaitu Yan-China.

Interaksi antara Korea dan China ini berkemungkinan berlaku baik sebagai rakan perdagangan mahupun Gojoseon bertindak selaku orang tengah antara China dan negara-negara yang terletak jauh ke selatan di Korea. Satu lagi indikasi yang membuktikan berlakunya hubungan perdagangan antara dua buah entiti politik ini adalah penemuan syiling pisau bulan sabit China (mingdaoqian) di beberapa buah tapak di Korea.

Berkemungkinan besar budaya China ini dibawa masuk ke Korea menerusi pelarian-pelarian yang melarikan diri daripada konflik yang tercetus pada kurun ke-4 Sebelum Masihi, iaitu konflik yang disebut sebagai Zaman Negara-Negara Berperang.

Bukti arkeologi paling jelas berkenaan kemasukan pengaruh ini dapat dilihat menerusi makam-makam lubang di kawasan Sungai Daedong dan kehadiran perangkap-perangkap kuda di dalamnya.

Makam-makam ini juga memiliki tarikan kerana sebahagiannya mengandungi lebih 1000 orang hamba yang jasadnya ditanam di dalamnya, bersama dengan pemilik makam berkenaan.

Dengan kehadiran alatan besi yang diperkenalkan daripada China, hasil pertanian dapat ditingkatkan dan seterusnya menyumbang kepada kekayaan Gojoseon. Barangan batu berwarna kelabu, yang kaya dengan besi turut muncul buat kali pertama pada era ini. Begitu juga dengan sistem pemanas bawah tanah Korea yang masyhur, yang disebut sebagai sistem ondol.

KEJATUHAN

Kekuatan Gojoseon digugat oleh ser4ngan-ser4ngan dari negara jiran, Yan, sekitar tahun 300 Sebelum Masihi. Fasa kemunduran yang panjang menyusul hinggakan ketika Gojoseon tumbang pada kurun ke-2 Sebelum Masihi, kebanyakan wilayahnya dirampas oleh Wiman Joseon (Wiman Choson).

Wiman Choson merupakan negara yang dipimpin oleh Weiman, seorang pelarian China (walaupun beliau mungkin berasal-usul dari Korea) yang telah terlebih dahulu melarikan diri dari negara Yan.

Beliau dan 1000 orang pengikutnya ditugaskan oleh raja Jun untuk melindungi sempadan barat-laut Gojoseon. Namun, Weiman, atau Wiman dalam sebutan Korea, mengambil kesempatan untuk melakukan rampasan kuasa ke atas sebahagian wilayah Gojoseon pada tempoh 194 hingga 180 Sebelum Masihi sekaligus menabalkan dirinya sendiri sebagai raja. Jun dicatatkan melarikan diri ke negara Jin, dan beliau memerintah di sana sebagai raja.

Wiman turut membawa masuk elemen-elemen kebudayaan China ke Korea, seperti budaya Konfusianisme dan Taoisme. Pemerintahan Wiman Joseon tidak bertahan lama dan pada tahun 108 Sebelum Masihi, ia dit4kluk oleh Dinasti Han dari China (206 Sebelum Masihi – 220 Masihi) dan ibu kota Wanggum dit4wan. Maharaja Han Wu (141-87 Sebelum Masihi) bertekad mahu meluaskan empayarnya dan menguasai sumber alam yang terdapat di bahagian utara Korea, terutama sekali besi dan garam.

Untuk tujuan itu, beliau menghantar sepasukan tentera yang terdiri daripada 50 000 orang tentera dan armada laut yang berkekuatan 7000 orang. Setelah berhasil menundukkan kerajaan di selatan ini, Han kemudiannya membahagikan bahagian utara Korea kepada empat buah wilayah yang ditadbir secara langsung oleh pemerintahan pusat Han. Han mengekalkan dominasi ke atas wilayah-wilayah tersebut selama empat kurun.

Pelarian-pelarian dari Wiman Joseon yang sudah pun tumbang ini membawa budaya mereka ke selatan dan seterusnya, bangkit semula dan menewaskan China semasa era Tiga Kerajaan. Nama Joseon/Choson turut muncul kembali sebagai nama negara yang menguasai Korea pada kurun ke-14 Masihi.

TERJEMAHAN:

Mark Cartwright. (13 Oktober 2016). Gojoseon. Ancient History Encyclopedia.
https://www.ancient.eu/Gojoseon/


Safiyyah, Isteri Nabi Yang Dicemburui Madu-madunya

Kalau korang rasa bini korang kuat jealous, pernah buka kisah rumahtangga Rasulullah?

Nabi ada seorang isteri bernama Safiyyah dari kerabat Yahudi. Pernah sekali Aisyah mengadu kepada Nabi dengan gaya tangan, “Safiyyah itu begini-begini (maksudnya pendek)” Nabi lantas marah. Baginda membalas, “Kamu telah mengeluarkan kata-kata yang jika dilebur dengan air laut, nescaya merosak.” Aisyah cepat menyedari kesilapannya dan laju memohon maaf.

Pada suatu hari, Nabi membawa isteri-isterinya ikut serta menunaikan haji. Setiap daripada mereka menunggang unta masing-masing. Awalnya, perjalanan berlangsung lancar. Tiada perkara yang menggugah keamanan. Tiba-tiba, unta yang dinaiki Safiyyah terdiam kaku, enggan bergerak. Perempuan kecil molek yang berjiwa lembut ini mengalirkan air matanya. Melihatkan titisan tangis membasahi pipi Safiyyah, segera Rasulullah datang memujuk. Bila dipujuk Nabi, bukan tangisnya mereda, malah kian membasah pula. Puas Nabi menghiburkan, tidak juga kunjung tenang. Sampaikan rombongan terpaksa ikut berhenti. Sebagai penyelesaian, Nabi meminta salah seorang isterinya, Zainab agar meminjamkan seekor daripada untanya kepada Safiyyah.

Zainab jengkel. “Apa? Apakah untaku akan kuberikan kepada perempuan Yahudimu itu?” Kata-kata Zainab kepada madunya ini menusuk hati Nabi. Maka, Nabi tidak bercakap-cakap dengan Zainab sepanjang musim haji sampailah ke bulan Rabiul Awal tahun berikutnya.

Di antara isteri-isteri Nabi, ada dua orang yang kemuliaan darjatnya tidak boleh dinafikan. Mereka ialah Aisyah dan Hafsah. Seorang anak Abu Bakar dan seorang lagi anak Umar. Kedua-duanya figur penting dalam Islam dan bangsawan orang arab. Pernah satu masa mereka mengucapkan kepada Safiyyah, “Kami lebih mulia di sisi Rasulullah. Kami adalah isteri Rasulullah sekaligus anak pakcik beliau.” Mendengar sindiran ini, Safiyyah langsung mengadu kepada Nabi. Jawaban baginda, “Kenapa tak kaujawab, ‘Bagaimana kalian bisa lebih baik daripadaku sementara suamiku Muhammad, ayahku Harun dan pakcikku Musa?’”

Dalam satu episod duka, Nabi gering tidak bermaya. Di tengah-tengah keresahan ini, Safiyyah mengeluh, “Demi Allah, kuingin akulah yang menanggung sakitmu ini dan engkaulah yang sihat ya Rasulullah.” Ucapan polos dari Safiyyah ini mengundang reaksi sinis madunya yang lain. Menyedari isyarat mata dari isteri-isterinya, Nabi lantas menegur,

“Bersihkan mulut kalian!”

“Bersihkan daripada apa ya Rasulullah?”

“Dari apa yang kalian katakan baru tadi. Demi Allah, Safiyyah berkata benar.”

Safiyyah hidup bahagia dengan Nabi walaupun dia seorang perempuan Yahudi di tengah-tengah pemerintahan bangsa Arab. Setelah Rasulullah wafat, Safiyyah melewati kehidupan dengan kerinduan kepada suami tercinta. Safiyyah wafat pada 670M dan dikuburkan di Baqi. Dia sempat mewasiatkan 1/3 hartanya kepada anak saudaranya yang masih beragama Yahudi.

Sewaktu hidup di zaman Umar al-Khattab, isteri Nabi ini pernah ditanya apakah dia masih pekat dengan keyakinan Yahudi? Jawab Safiyyah, “Hari Sabtu tak kucintai lagi sejak Allah menggantikan untukku hari Jumaat. Sedangkan mengenai orang Yahudi, di situ ada keluargaku dan aku menyambung silaturrahim dengan mereka.”

Redha Allah memayungi Safiyyah dan semua isteri-isteri Nabi. Adapun kecemburuan dan sindiran sesama mereka sekadar asam garam kehidupan. Iman mereka tidak luak sekelumit pun. Pengajarannya, dengan melihat kisah hidup mereka, kita belajar bagaimana Rasulullah mendidik perempuan biasa menjadi selayaknya isteri Nabi yang luarbiasa dengan penuh kesabaran dan kebijaksanaan baginda!

Buku KITAB TAMADUN YAHUDI yang dinanti-nantikan dah ada kat Shopee. Jom beli di https://bit.ly/yahudishopee


Bunyi Ular Orok-Orok Mempengaruhi Otak Manusia

Malaysia dari segi kepelbagaian biologi memang patut dikagumi. Kalau bab ular saja, bersepah dalam hutan dan paya. Dalam banyak pecahan, ada satu jenis ular yang tiada di Malaysia (sebagai spesis tempatan).

Ular itu adalah orok-orok (crotalinae) yang bertaburan daripada Argentina ke Canada. Saiz ular orok-orok boleh tahan juga, dalam lingkungan 0.5 hingga 2 meter dan tidak pelik kalau sampai 2.5 meter pun (National Geographic, n.d.).

Bagi yang tidak tahu, ular orok-orok ada satu keistimewaan khusus. Ekornya boleh bergoyangan sangat laju sampai mengeluarkan bunyi berdetar-detar. Bunyi ini unik untuk pengetahuan semua.

Gelombangnya bagaikan bergema, sepertimana suara kuat dalam sebuah gua (McCauley & Polan, 2021). Dan sebenarmya, bunyi ini dikeluarkan sebagai tanda amaran yang ular berkenaan sedang merasakan dirinya terαηcαm.

Walau bagaimanapun, ada mekanisme menarik yang wajar diceritakan. Detaran ekor ular orok-orok ini lebih rumit daripada disangka selama ini. Ia tidak terhad pada dasar “dentuman suara dalam gua”.

Memang benar, dalam ekor itu sebenarnya ada ruangan bersesuaian untuk dentuman bunyi. Tetapi dentuman ini ada kesan unik.

Bayangkan begini. Seorang lelaki sedang mengembara di gurun Amerika Syarikat. Tidak kisahlah Nevada atau Texas.

Semasa memanjat batu, dia terdengar bunyi detaran begitu kuat. Punyalah dia melompat kerana bunyi terpantul daripada jarak sangat dekat, seolah-olah dalam lingkungan semeter sahaja.

Namun, apabila tengok balik, lelaki tersebut menggaru kepala. Memang ada ular orok-orok…. tetapi masih jauh, dan lebih jauh berbanding semeter. Inilah dikatakan impak yang mempengaruhi sesuatu otak untuk menyangka ular terlalu dekat (walhal jauh).

Dalam bahasa saintifik, perkara ini dipanggil “auditory illusion”. Kemahiran berilusi ini ada pada ular orok-orok, yang boleh melonjakkan frekuensi bunyi sesuka hati.

Contohnya, untuk bunyi jarak sekian-sekian, perlu ada frekuensi sekian-sekian.

Ular orok-orok seolah-olah tahu mengukur jarak dan menggandakan frekuensi untuk menipu pendengar (Turner, 2021). Perkara ini dikaji sebuah institusi saintifik di Austria.

Menurut saintis berkenaan, ini adalah satu isyarat pintar daripada ular. Semasa pengkaji tersebut menghampiri seekor ular orok-orok, beliau mendapati ada bunyi detaran yang tiba-tiba melonjak nada volumenya.

Apabila pengkaji tersebut berundur, detaran itu mula berkurangan.

Fenomena ini amat mengejutkan. Jadi mereka cuba mengkaji dengan beberapa objek berbeza saiz seperti patung manusia dan cakera hitam. Apabila ular nampak objek ini, detaran ekornya naik secara berkala hingga frekuensi 40 Hertz.

Tetapi kalau objek ini mendekati, frekuensinya melontar naik antara 60 Hertz hingga 100 Hertz (tertakluk pada jarak). Lonjakan daripada sifar ke 100 Hertz ini adalah berdasarkan secepat mana objek ini mendekati.

Dan mereka mendapati bahawa saiz objek tidak memainkan peranan. Tidak kisah apa yang mendekati – manusia atau babi, manusia perangai macam babi sekalipun – frekuensinya tetap melonjak.

Untuk menguji teori ini, mereka mengimbas ular tersebut untuk menjadikannya satu objek maya dalam sebuah realiti maya (virtual reality). Segala ilmu dalam pangkalan data komputer mendenyutkan jantung maya ular ini.

Lalu 11 sukarelawan mengenakan teropong maya untuk menghidupkan dunia ini.

Pengkaji meminta semua sukarelawan dekati seekor ular dalam dunia maya mereka. Tetapi ada satu syarat: mereka tidak dapat melihat ular ini lagi (ibaratkan ular sedang bersembunyi). Pengkaji hanya akan memberitahu jika mereka ada semeter dekat dengan ular tersebut.

Sesudahnya, semua gagal. Kerana ular maya tersebut (menggunakan data kajian ular betul) mengeluarkan bunyi detaran 70 Hertz. Jarak antara ular dan sukarelawan? Empat meter! Semua sukarelawan berhenti dalam keadaan terkejut dengan sangkaan bahawa ular terlalu dekat.

Begitu hebat anugerah mekanisme pertahanan ini. Ular orok-orok pandai membuat “zon selamat” untuk diri sendiri.

RUJUKAN:

McCauley, E., & Polan, S. (2021, Ogos 26). How rattlesnakes tails make a rattling sound. Business Insider.

National Geographic. (n.d.). Eastern Diamondback Rattlesnake.


Menteri Kewangan Afganistan Yang Sekarang Kerja Bawa Uber

Pucuk kepimpinan demokrasi amat mengutamakan kuasa kewangan. Sebab itulah ada seorang ahli politik khusus yang memegang jawatan ini.

Sesetengah negara menggelar jawatan ini “Menteri Kewangan”. Sesetengah negara pula memberi gelaran lain seperti “Setiausaha Kewangan” (macam Hong Kong) dan “Setiausaha Perbendaharaan” (macam Amerika Syarikat).

Australia memecαhkan kuasa kewangan yang dipegang dua jawatan “Bendahara” dan “Menteri Dalam Hal Ehwal Kewangan”.

Senang cakap, tiada acuan ekskusif untuk amanah ini. Semua ikut haluan sendiri. Sifat ini menyebabkan “Pemimpin Kewangan” ada perangai sendiri.

Ada Menteri Kewangan yang tersilap titik perpuluhan. Ada Menteri Kewangan salah guna kuasa. Dan ada Menteri Kewangan yang jatuh ke bawah sampai kena masuk gig ride hailing.

Dimasak Kesusahan

Khalid Payenda membesar dalam sebuah keluarga marhaen di bumi Afghanistan. Apabila Amerika Syarikat masuk dengan motif buruk iaitu untuk membalas deηdαm terhadap αl-Qαedα, Khalid berusia 20 tahun.

Pada masa itu, kerajaan Amerika Syarikat kelihatan sangat berazam untuk membebaskan Afghanistan daripada belenggu kejahatan.

Rakyat Afghanistan pun percaya pada Amerika Syarikat tanpa menyedari sesuatu yang jelas: Amerika Syarikat tidak suka berperαηg lama-lama. Kerajaan mereka tiada masalah. Yang tidak suka adalah rakyat. Dan rakyat akan pilih kerajaan setiap empat tahun.

Minat Amerika Syarikat pada Afghanistan dan Iraq mula pudar pada tahun 2005. Tukar saja kerajaan, skop dan strategi “Wαr on Ter.ror” bertukar menjadi “Overseas Contingency Operation”.

Amerika Syarikat tidak lagi libatkan diri di medan perαηg. Dan Khalid Payenda nampak perkara ini… macam mana Amerika Syarikat beralih: mula-mula “aku akan keluar meninggalkan negara demokrasi yang stabil”, akhirnya “aku nak keluar dah.”

Beliau menimba ilmu dan menjadi Timbalan Menteri Kewangan pada tahun 2016. Sekadar pengetahuan, Afghanistan sudah mυsηαh. Bukan kerana Amerika Syarikat pun.

Tetapi angkara pemimpin-pemimpin sendiri juga. Mereka tidak pandai merancang sampai tidak tahu mana pergi duit kerajaan. Ditabur AS$1 bilion. Hanya AS$500 juta saja sampai pada rakyat.

Taat Pada Amanah

Walaupun bergaji, Khalid Payenda tidak begitu kaya. Pada November 2020, beliau diberi ujian besar. Ibu bapanya jatuh sakit kerana COVID-19. Selama 13 hari mereka di dalam unit rawatan rapi. Hospital tersebut katanya antara yang paling baik di bandar Kabul.

Tetapi hospital itu sendiri tiada mesin pernafasan untuk ibundanya yang meninggal dunia tidak lama kemudian.

Beberapa minggu selepas pemergian ibundanya, Presiden Ashraf Ghani memberi jawatan Menteri Kewangan.

Khalid mahu menerima kerana sebagai rakyat marhaen, beliau tidak mampu mendapatkan rawatan paling baik untuk ibundanya (takut isterinya pula kena).

Isterinya bising suruh jangan terima kerana 1) Tαlibαη semakin kuat, 2) Amerika sudah mahu keluar, 3) pemimpin Afghanistan sedang merompαk negara sendiri dan 4) ramai diαηcαm bυηυh.

Beliau terima juga. Dan sampai hari ini beliau menyesal.

Punca Amerika Syarikat Malas Ambil Tahu

Khalid Payenda menjadi Menteri Kewangan selama enam bulan. Dan selama enam bulan itulah, beliau nampak kenapa Amerika Syarikat meluat dengan Afghanistan. Seperti yang diceritakan, kerajaan Afghanistan rakus merompαk negara.

Jadi beliau atas kapasiti Menteri Kewangan pergi membuat kunjungan mengejut di sebuah pusat kastam (Clark & Shapour, 2021). Apa yang berlaku? Menteri Kewangan diacu seηjαtα dan dihalau keluar daripada bangunan dengan begitu kαsαr.

Kerajaan Afghanistan seolah-olah tahu yang negara akan jatuh. Jadi mereka ambil sebanyak boleh. Tidak pastilah Khalid ambil juga.

Sampai hari ini ayahandanya terkandas di Afghanistan, keseorangan tanpa isteri. Dan beliau sendiri tidak membuat visa kecemasan (memo.toηg giliran orang lain) untuk selamatkan ayahandanya (Jaffe, 2022).

Namun rezeki beliau terbentang luas. Sebelum menjadi Menteri Kewangan, beliau boleh kata berpengaruh juga dengan berkelulusan untuk mengajar di universiti. Berkat ilmu menganugerahkan visa pada keluarga Payenda untuk duduk di Amerika Syarikat.

Bagi beliau, Amerika Syarikat bukan negaranya… negaranya hanyalah satu, iaitu Afghanistan yang sudah jatuh barangkali buat selamanya.

Cuma buat masa sekarang, beliau membuat kerja Uber sajalah di Amerika Syarikat. Kejar 50 trip, dapatlah bonus AS$90. Seorang menteri yang pernah urus bajet AS$6 bilion setahun buat Uber dimaki hamun gadis-gadis mαbυk.

Kalian yang membaca artikel ini mungkin boleh faham atas sebab apa Tαlibαη boleh ambil Afghanistan begitu cepat macam pisαυ panas yang memo.toηg mentega.

RUJUKAN:

Clark, K., & Shapour, R. (2021, September 27). The Khalid Payenda Interview (1): An insider’s view of politicking, (ditapiskan) and the fall of the Republic. Afghanistan Analysis Network.

Jaffe, G. (2022, Mac 18). Afghanistan’s last finance minister, now a D.C. Uber driver, ponders what went wrong. The Washington Post.


Info Menarik Sambutan Deepavali

Tidak lama lagi, masyarakat India di seluruh dunia bakal menyambut sambutan Deepavali. Deepavali atau Diwali turut dikenali sebagai Festival Cahaya dan merupakan perayaan utama bagi penganut agama Hindu. Bagi menentukan tarikh sambutan perayaan berkenaan, ia ditentukan mengikut kalendar bulan Hindu. Berikut beberapa fakta menarik berkenaan perayaan ini:

SUMBER


Ciri Dan Sifat Para Nabi Dan Rasul Menurut Islam

Salah satu cabang daripada Rukun Iman ialah beriman kepada para nabi dan rasul. Penulis pernah menulis berkenaan para nabi dan rasul sebelum ini iaitu dalam artikel penulis yang bertajuk: “Nabi-Nabi Berbangsa Arab Sahajakah?” siaran pada 2 Ogos 2017. Dalam artikel kali ini, penulis berminat untuk membahaskan mengenai ciri dan sifat kenabian dan kerasulan. Adakah kriteria para nabi dan rasul yang dipilih oleh Allah SWT melalui wahyu? Apakah sifat yang wajib dimiliki oleh mereka? Adakah semestinya mereka daripada kalangan jantina lelaki? Bagaimana dengan konsep nabi dalam agama samawi yang lain seperti Yahudi dan Kristian?

Sebelum berbincang mengenai persoalan kenabian dan kerasulan dengan lebih jauh, seeloknya kita bincangkan terlebih dahulu maksud “nabi” dan “rasul.” Nabi bermaksud seseorang yang diwahyukan oleh Allah SWT mengenai berita-berita dari langit (Lawh Mahfuz) untuk dirinya secara khusus dan dia tidak diperintahkan supaya menyampaikannya kepada orang lain. Rasul pula bermaksud seseorang yang diutuskan oleh Allah SWT dan dia diperintahkan untuk menyampaikan wahyu yang disampaikan kepadanya melalui perantaraan malaikat Jibril kepada orang lain. Beberapa orang nabi dan rasul dikurniakan kitab dan suhuf sebagai panduan hidup kepada dirinya dan umat mereka.

Para nabi dan rasul boleh dibahagikan kepada lima golongan mengikut skop penyampaian dakwah mereka. Ada nabi dan rasul yang diutus untuk dirinya sendiri, ada yang diutus kepada ahli keluarga dan anak-anak mereka, ada yang diutus kepada sesebuah kawasan, ada yang diutus kepada sesebuah negara, dan ada pula yang diutus kepada seluruh umat manusia. Rasul itu semestinya seorang nabi, tetapi seorang nabi itu tidak semestinya seorang rasul.

Peranan para rasul adalah pelbagai disebutkan di dalam al-Qur’an. Mereka diperintahkan sebagai seorang pemimpin umat (Surah ar-Ra’du, ayat 7), saksi umat (Surah al-Qasas, ayat 75) pemberi ingatan (Surah al-Ghasyiyyah, ayat 21), pembawa berita gembira (Surah al-Isra’, ayat 105, al-Ma’idah, 19) dan pemberi ancaman (Surah asy-Syu’ara’, ayat 208; Fatir, ayat 24; al-An’am, 130).

Para nabi dan rasul itu adalah dipilih oleh Allah SWT dalam kalangan manusia. Apakah kriteria pemilihan tersebut? Penulis akan membincangkan tentang sifat-sifat fizikal yang perlu dimiliki oleh para nabi dan rasul terlebih dahulu dahulu sebelum membincangkan mengenai sifat-sifat keperibadian mereka.

Pertama, pengutusan para nabi dan rasul adalah dalam kalangan manusia sendiri. Ini dinyatakan oleh Allah SWT di dalam al-Qur’an dalam Surah Ali Imran, ayat 164, Surah al-Furqan, ayat 7, Surah ar-Ra’du, ayat 38 dan beberapa ayat lain. Para nabi dan rasul itu bersifat fizikal seperti manusia normal, berkelakuan seperti manusia normal yang lain seperti makan, minum, tidur, berkahwin, beranak-pinak, bekerja, membuang hajat, berperasaan, sakit yang tidak mengaibkan dan mati serta bercakap dengan bahasa yang mudah difahami oleh kaumnya, Ini kerana para nabi dan rasul diutuskan supaya diikuti segala dakwahnya, kelakuannya, ucapannya dan sifatnya. Bagaimanakah untuk dicontohi sekiranya para rasul adalah daripada kalangan para malaikat yang tidak berfizikal seperti manusia, tidak berjantina seperti manusia, tidak memerlukan keperluan asas seperti makan, minum untuk terus hidup seperti manusia dan tidak menetap di alam bumi ini? Manusia memerlukan seseorang nabi dan rasul daripada kalangan manusia itu sendiri supaya mereka dapat berbincang, melihat dengan mata kepala mereka sendiri, berurusan dan bergaul dalam kalangan mereka serta memahami bahasa, adat dan kehidupan mereka.

Kedua, seseorang rasul itu perlulah daripada kalangan orang-orang yang bebas merdeka. Ini bermaksud mereka bukanlah daripada kalangan hamba yang dimiliki. Ini kerana para rasul perlu memimpin umat atau kaum mereka. Oleh itu, mereka perlu bebas daripada dimiliki oleh sesiapa pun.

Ketiga, seseorang rasul itu adalah daripada kalangan lelaki. Ini berdasarkan firman Allah SWT dalam Surah al-Anbiya’, ayat 7. Tetapi, ada juga ayat al-Qur’an yang mengisyaratkan bahawa terdapat juga beberapa orang wanita yang dikurniakan wahyu oleh Allah SWT seperti seorang nabi dan rasul seperti ibu Nabi Musa (Surah al-Qasas, ayat 7) dan ibu Nabi Isa iaitu Maryam (Surah Maryam, ayat 24). Surah al-Anbiya’ ayat 7 menjelaskan bahawa para rasul itu lelaki, tetapi tiada penjelasan terperinci dalam al-Qur’an yang menyatakan bahawa para nabi itu mesti seorang lelaki. Walaupun majoriti pendapat para ulama Ahlus Sunnah wal Jamaa’ah menolak status kenabian dan kerasulan daripada kalangan wanita, tetapi ada juga beberapa orang ulama yang berpendapat bahawa Hawa, Sarah, Hajar, ibu Nabi Musa, Asiah dan Maryam berstatus nabi seperti Imam al-Asy’ari, Imam al-Qurtubi dan Ibn Hazm al-Andalusi.

Para rasul perlu dalam kalangan lelaki kerana mereka perlu bercampur gaul dengan masyarakatnya atau kaumnya dalam menyampaikan dakwah. Bagaimana mereka hendak bercampur gaul dengan masyarakat sekiranya mereka seorang wanita? Lebih-lebih lagi jika mereka seorang isteri dan juga seorang ibu? Islam amat memelihara darjat wanita dan ini amat penting untuk menjaga kehormatan dirinya serta mengelakkan sebarang fitnah.

Sifat fizikal seorang nabi dan rasul yang keempat ialah sihat dan cerdas akalnya seperti firman Allah SWT dalam Surah al-Qalam, ayat 2. Ini bermaksud para nabi dan rasul bukanlah seorang gila atau mempunyai masalah mental atau lembab akalnya. Ini penting bagi menghadapi segala macam hujah yang dilontarkan oleh kaum mereka yang menolak risalah dakwah yang disampaikan.

Kita beralih pula kepada perbincangan mengenai sifat-sifat keperibadian yang wajib dimiliki oleh setiap para nabi dan rasul. Pertama-tama sekali, mereka wajib memiliki sifat sentiasa berkata benar (Siddiq). Ini berdasarkan firman Allah SWT dalam beberapa ayat di dalam al-Qur’an seperti Surah Maryam ayat 41, 56 dan 54. Tugas utama para nabi dan rasul adalah menyampaikan kebenaran daripada wahyu yang mereka terima, oleh itu mereka perlulah seorang yang dikenali oleh kaum mereka sebagai seorang yang sentiasa berkata benar dan dipercayai. Nabi Muhammad SAW sendiri amat dikenali sebagai seorang yang sentiasa berkata benar dan dipercayai oleh kaumnya sejak baginda kecil lagi sehingga baginda digelar “al-Amin.” Oleh itu, amatlah mustahil bagi seorang nabi dan rasul itu bersifat pendusta (al-Kazzab).

Selain itu, sifat keperibadian seorang nabi dan rasul yang wajib ada ialah amanah. Ini diceritakan oleh Allah SWT dalam beberapa ayat di dalam al-Qur’an seperti Surah al-Qasas, ayat 26, Surah Yusuf, ayat 54, Surah al-A’raf, ayat 68, Surah asy-Syu’ara’ ayat 107, 125, 143 dan beberapa ayat lain lagi. Disebabkan sifat amanah Nabi Muhammad SAW memperniagakan barangan dagangan Khadijah RA menyebabkan beliau jatuh hati dengan baginda, para pelanggan ramai membeli barangan dagangan baginda. Sifat amanah baginda amat dikenali oleh orang ramai sejak sebelum pengutusan baginda sebagai seorang rasul lagi. Oleh itu, amat mustahil seseorang nabi dan rasul itu bersifat khianat.

Sifat keperibadian para rasul yang ketiga ialah menyampaikan (tabligh). Ini berdasarkan firman Allah SWT di dalam al-Quran dalam Surah al-Ma’idah, ayat 67. Menyampaikan dakwah adalah tugas utama seorang rasul dan oleh sebab itu juga seseorang rasul itu diutuskan. Itu adalah kewajipan utama seorang rasul walaupun mereka, ahli keluarga mereka dan pengikut mereka ditimpa bahaya, diugut bunuh, dirampas harta benda, disakiti, diseksa dan diusir. Tiada seorang rasul pun yang tidak melalui ujian berat tersebut dalam menyampaikan dakwah kepada kaum mereka terutamanya kelima-lima orang rasul Ulul Azmi, golongan yang paling berat dan penyabar dalam menghadapi ujian-ujian tersebut. Ada dalam kalangan mereka begitu sabar dalam menyampaikan dakwah kepada kaumnya selama puluhan malah ratusan tahun seperti Nabi Nuh AS. Amatlah mustahil seseorang rasul itu bersifat menyembunyikan (kitman).

Keempat, ialah sifat bijaksana (fatonah). Jika kita membaca al-Qur’an, menghayati kisah-kisah para nabi dan rasul, kita dapat membaca hujah-hujah mereka dalam menangkis segala hujah kaum mereka yang mempersoalkan dan menafikan dakwah mereka. Contoh hujah rasul yang paling menarik dan bijaksana bagi penulis ialah hujah Nabi Ibrahim dengan kaumnya tatkala baginda bertindak memecahkan berhala-berhala besar kaumnya (Surah al-Anbiya’ ayat 57-67). Bagaimana baginda menyuruh kaumnya bertanya sendiri kepada sebuah berhala paling besar yang tidak dirosakkannya tentang siapa yang merosakkan berhala-berhala yang lain. Betapa kaumnya dapat menerima mesej tersebut bahawa berhala-berhala tersebut tidak mampu melawan atau mempertahankan dirinya sendiri sedangkan ianya disembah untuk melindungi mereka daripada sebarang bencana. Begitu juga hujah Nabi Ibrahim dengan pemerintah kaumnya (Namrud) yang menyuruh Namrud menggerakkan matahari dari arah yang bertentangan sekiranya beliau betul-betul adalah Tuhan sebagaimana yang didakwanya (Surah al-Baqarah, ayat 258).

Ini menunjukkan hujah ilmiah dan intelektual amat penting dalam berdakwah dan sifat bijaksana ini wajib ada pada setiap nabi dan rasul. Ini kerana sesungguhnya kebenaran itu tidak mampu dipatahkan oleh kebatilan dengan hujah-hujah ilmiah. Oleh itu, amatlah mustahil bagi seorang nabi dan rasul itu bersifat bodoh (al-Jahl).

Sifat seterusnya yang perlu ada pada seorang nabi dan rasul ialah bersifat maksum. Maksum di sini bermaksud terpelihara sepenuhnya daripada dosa besar terutamanya dosa kufur sama ada sebelum dan selepas kenabian dan kerasulan. Amatlah mustahil bagi seorang nabi dan rasul yang dipilih oleh Allah SWT terjebak dengan dosa-dosa besar. Mereka juga terpelihara daripada sebarang dosa-dosa kecil selepas pengutusan mereka. Walau bagaimanapun, sebagai seorang manusia biasa, mereka juga tidak terlepas daripada melakukan kesilapan kecil. Tetapi sebagai seorang utusan Tuhan, mereka sentiasa diperingatkan melalui wahyu dan mereka sentiasa bertaubat dengan kesilapan yang mereka lakukan.

Selain dikurniakan kitab dan suhuf sebagai panduan dan pegangan hidup, dalam membantu usaha dakwah para rasul, mereka dikurniakan mukjizat, suatu keajaiban yang kebanyakan masa dituntut oleh kaum mereka bagi membuktikan kerasulan dan kebenaran risalah mereka. Tetapi kebanyakan kaum mereka masih tetap mengingkarinya.

Berbincang mengenai konsep nabi dalam agama samawi yang lain seperti Yahudi dan Kristian, mereka juga percaya dengan konsep kenabian. Penganut agama Yahudi percaya dengan pengutusan para nabi yang silih berganti memimpin bangsa Bani Israel mereka. Akan tetapi mereka tidak beriman kepada Nabi Isa AS dan Nabi Muhammad SAW. Penganut agama Kristian juga mempercayai para nabi daripada kalangan bangsa Bani Israel sebagaimana kepercayaan penganut Yahudi. Penganut agama Kristian tidak beriman kepada Nabi Muhammad SAW. Sedangkan kita umat Islam, kita diwajibkan beriman dengan Nabi Muhammad SAW dan semua para nabi dan rasul yang diutuskan sebelum baginda, tiada pengecualian, tiada perbezaan darjat antara mereka. Mereka semua menyampaikan mesej yang sama kepada kaum masing-masing iaitu:

“HEAR, O ISRAEL, THE LORD OUR GOD IS ONE LORD!”

“اعْبُدُوا اللَّهَ مَا لَكُمْ مِنْ إِلَٰهٍ غَيْرُهُ”

Sesungguhnya, Nabi Muhammad SAW adalah penutup sekalian para nabi dan rasul. Tiada lagi pengutusan para nabi dan rasul selepas baginda melainkan orang-orang yang berdusta. Ini berdasarkan ayat al-Qur’an dalam Surah al-Ahzab ayat 33 yang menyatakan secara jelas bahawa Nabi Muhammad SAW adalah “khotam an-Nabiyyin” (penutup sekalian para nabi). Ada yang berhujah bahawa ianya “penutup segala nabi” bukan “penutup segala rasul,” ini menyebabkan mereka mendakwa bahawa pengutusan rasul masih berjalan selepas baginda. Sepertimana yang dinyatakan sebelum ini, nabi tidak semestinya seorang rasul, tetapi rasul semestinya seorang nabi. Penutup sekalian para nabi juga bermaksud penutup sekalian para rasul.

Bagaimana pula dengan status Nabi Isa AS yang akan diturunkan sebelum kiamat nanti sepertimana yang dinyatakan dalam al-Qur’an (Surah an-Nisa’, ayat 159) dan Bible? Menurut al-Qur’an, sememangnya baginda akan diturunkan semula ke bumi sebelum kiamat, tetapi bukan sebagai seorang nabi atau rasul yang membawa syariat baharu, melainkan sebagai seorang saksi yang membenarkan kerasulan Nabi Muhammad SAW dan menegaskan kepada orang-orang yang menyembah baginda sebagai salah satu Tuhan dalam kepercayaan Triniti mereka bahawa baginda hanyalah menyampaikan risalah tauhid yang mengabdikan diri hanya kepada Allah SWT yang maha esa. Mana-mana individu yang mendakwa diri mereka adalah nabi dan rasul yang diutuskan oleh Tuhan selepas Nabi Muhammad SAW adalah pendusta semata-mata yang bukan sahaja sesat malah menyesatkan. Mereka dan pengikut mereka wajib bertaubat dan dikenakan hukuman sekiranya masih berdegil.

Sungguhpun pengutusan para nabi dan rasul telah tiada, namun usaha dakwah mereka diwarisi oleh para ulama dan kita sebagai individu muslim sendiri wajar meneruskan usaha dakwah mengikut cara dan kreativiti masing-masing sebagaimana firman Allah SWT dalam Surah an-Nahl, ayat 125. Sebagai penutup, kenangkanlah sifat pengorbanan dan jerih perih para nabi dan rasul dalam menyampaikan risalah tauhid sebagaimana firman Allah SWT dalam Surah at-Taubah ayat 128:

“Sesungguhnya telah datang kepada kamu seorang rasul daripada golongan kamu sendiri (iaitu Nabi Muhammad SAW), yang menjadi sangat berat kepadanya sebarang kesusahan yang ditanggung oleh kamu, yang sangat inginkan kebaikan bagi kamu, (dan) dia pula menumpahkan perasaan belas serta kasih sayangnya kepada orang-orang yang beriman.”

Untuk rujukan lebih lanjut berkenaan ciri dan sifat nabi dan rasul menurut Islam, para pembaca boleh merujuk bahan-bahan rujukan ilmiah di bawah:

– Al-Buti, Muhammad Sa’id Ramadan, Keyakinan Hakiki, Kewujudan Maha Pencipta dan Tugas Makhluk di Alam Semesta, (terj. Muhammad Sulaiman Yassin), Petaling Jaya: Angkatan Belia Islam Malaysia (ABIM), 1996.

– Abdul Rashid Mahmud, Keunggulan Akidah Tauhid, Jabatan Kemajuan Islam Malaysia (JAKIM), 2007.

– Wan Zailan Kamaruddin, Siapa Itu Nabi-Nabi? Kuala Lumpur: PTS Milenia Sdn. Bhd., 2005.

– Nuh ‘Ali Salman, Al-Mukhtasar al-Mufid fi Syarh Jawharah at-Tawhid, Kuala Lumpur: Albayan Corporation Sdn. Bhd., 2003.


Rencana Komunis Mencetus Darurat

Keputusan
pihak komunis melancarkan peperangan pada zaman darurat dulu bukanlah berlaku
semalaman. Perancangannya sudah lama, iaitu sebelum mereka Perang Dunia kedua
lagi. Namun, tindakan licik mereka memperdaya British kononnya hendak membantu
memerangi Jepun telah memberikan kelebihan kepada mereka. Segala bekalan
makanan, ubatan, senjata malah kewangan yang diperolehi daripada British,
disembunyikan jauh di kem-kem mereka yang berada di hutan tebal. Ada juga yang
ditanam dan bakal digunakan bila tiba masanya.

Maka,
sebaik Perang Dunia Kedua tamat, meloncatlah pihak komunis ini kerana peluang
bagai terhidang di depan mata. Sesiapa saja yang hidup di zaman itu takkan
mampu melupakan apa yang berlaku sepanjang tempoh 14 hari kekosongan yang wujud
pada tampuk pemerintahan Tanah Melayu setelah Jepun menyerah diri dan
meninggalkan negara ini, sementara menunggu pentadbiran British kembali.

Keadaannya,
kalau hendak diibaratkan, kita tengoklah filem Batman Returns (yang ada watak
Bane tu). Begitulah lebih kurang keadaannya – mereka yang dikatakan penyokong
British atau tali barut Jepun diseksa sehabisnya. Kangaroo Court diwujudkan,
dengan undang-undang digunakan sesuka mereka. Kalau Jepun menebas kepala mereka
yang dianggap penderhaka atau musuh, komunis lebihlah lagi. Tidak ada yang
selamat ketika itu – Melayu, Cina, India, Asli, malah mereka yang selama ini
menyokong komunis itu sendiri sekalipun. Huru-hara keadaannya dengan darah
melimpah di mana-mana, sehinggalah pentadbiran British kembali.

Bukan
kerana British itu sendiri bagus sangat menguruskan keadaan, tetapi kerana
mereka mempunyai kelengkapan dan tenaga kerja yang dilancarkan untuk menghalau
kembali komunis yang bermaharajalela itu. Itu pun, ada di antara mereka yang
diberi muka untuk bersama-sama dalam perarakan Victory Parade di England.

Kurang dua minggu sebelum kejadian pembunuhan
peladang Eropah di Sg. Siput dan tempat-tempat lain, satu mesyuarat sulit
Politburo Parti Komunis Malaya telah diadakan di hutan Pahang. Ianya merupakan
kemuncak persiapan mereka bagi melancarkan perang ke atas Tanah Melayu ketika
itu. Pahang dipilih kerana ia terletak di antara Thailand dan Singapura,
menjadikannya laluan yang strategik bagi pergerakan mereka. Ia juga disebabkan
hutan Pahang ketika itu sangat tebal dan tersorok tanpa gangguan.

Hampir 50 orang pemimpin PKM tiba di sebuah kem
besar yang tersembunyi di antara pekan Bentong dan Raub. Ada yang berjalan, ada
yang berbasikal dan ada pula yang menaiki bas. Mereka disambut di batu tanda
ketujuh oleh sentri berpakaian dan berkelakuan sebagai penoreh getah. Antara
yang hadir adalah Osman Cina, yang dilahirkan dalam keluarga Cina tapi
kemudiannya dijadikan anak angkat Melayu. Orangnya agak kacak, dan merupakan
seorang intelek yang baru saja lulus peperiksaan Senior Cambridge di Singapura.
Bersamanya dikepil sebuah buku lusuh drama-drama Shakespeare.

Seorang sentri yang berlakon sebagai penoreh itu
membawa Osman Cina ke hujung ladang getah tersebut sampai ke pinggir hutan.
Sebuah lorong telah ditebas, membawa kepada perjalanan sepanjang 3 batu ke arah
kem tersebut. Sepanjang laluan itu, ada saja sentri yang berkawal, memerhatikan
dengan tajam lelaki-lelaki yang berjalan sejauh 2 jam perjalanan itu. Semakin
lama berjalan, semakin terhad penglihatannya, sehingga mencecah sekadar 15 ela.
Osman terus berjalan, sehinggalah tiba-tiba dia dikejutkan dengan kehadiran dua
orang lelaki bersenjata hanya 2 ela di hadapannya.

Sentri pertama membawanya kembali menuju ke arah
jalan utama, sementara seorang sentri lain menyambung perjalanannya ke kem.
Sebaik sampai, apa yang dilihat Osman menyebabkan dia terpana sebentar. Di
hadapannya bukanlah hammock yang
didirikan dalam keadaan kelam-kabut. Sebaliknya, yang bercacak adalah
pondok-pondok teguh mengelilingi sebuah tapak perhimpunan, dengan bendera China
melayah lesu daripada sebatang kayu tercacak.

Di satu hujung adalah pejabat pentadbiran, tandas,
dapur serta sebuah pos kawalan. Daripada pos itu, menjalar wayar-wayar tebal
berselirat di atas tanah. Gunanya wayar-wayar itu adalah untuk ditarik oleh
sentri yang berada suku batu dari situ untuk amaran sekiranya terdapat ancaman.

Beberapa orang berpangkat tinggi dalam PKM sudah pun sampai. Antaranya adalah Chin Peng yang merupakan setiausaha agungnya, yang ketika itu berusia 26 tahun. Anak kelahiran Sitiawan itu, ayahnya punya sebuah kedai membaiki basikal. Berketinggian lebih kurang 5 kaki 7 inci, dia berjalan sedikit tempang. Orangnya bersuara lunak, dan mampu bertutur dalam 6 bahasa termasuk Bahasa Inggeris.

Dia menyertai parti itu ketika berumur 18 tahun, dengan tugas memotong stensil untuk bahagian propaganda parti. Pada hari itu, Chin Peng memakai kemeja putih dan seluar pendek khaki berwarna coklat. Kepada Osman Cina, dia menegaskan, kalau komunis boleh berjaya di Greece dan China di mana mereka menghadapi tentangan besar, pasti di Malaya tiada masalah memandangkan ramai penduduk Cina bersimpati dengan mereka.

Seorang demi seorang mereka sampai. Antaranya adalah
Ah Kuk yang juga dipanggil Kuk Pendek kerana ketinggiannya hanya 4 kaki 9 inci
yang pernah bersama-sama Force 136. Kemudian ada Hor Lung, seorang komunis
tegar berusia 32 tahun. Ada juga Lau Yew, yang menyertai Victory Parade di
England dulu.

Apa yang berlaku pada mesyuarat itu tidaklah
diketahui sepenuhnya butirannya. Namun, yang pasti, Chin Peng mahu menubuhkan
sebuah kerajaan republik di Tanah Melayu, dan dia sudah pun menerangkan tentang
rancangannya. Komunis-komunis tegar dan pensimpati mereka yang tidak semuanya
mempunyai kad pengenalan diri telah dipecahkan kepada 2 kumpulan yang berbeza
peranan mereka.

Satu kumpulan yang kecil saiznya akan menjadi
kumpulan penyerang yang beroperasi dari pengkalan-pengkalan tersembunyi di
dalam hutan. Satu lagi kumpulan yang lebih besar pula – yang berterabur
kedudukannya dan keahliannya terdiri daripada rakyat biasa, akan
bertanggungjawab membekalkan kumpulan penyerang dengan wang, makanan dan
maklumat.

Kumpulan penyerang tidak menghadapi sebarang
masalah. 5,000 anggota MPAJA yang pernah bekerja dengan Force 136, akan berubah
peranannya dengan hanya pertukaran satu perkataan di dalam nama kumpulan
mereka. Malayan Peoples’ Anti-Japanese Army bertukar kepada Malayan Peoples’
Anti British Army.

Senjata mereka banyak tersembunyi di dalam hutan,
masih terbungkus rapi di dalam bekas-bekas asalnya sepertimana ia diterjunkan
dengan menggunakan payung semasa penaklukan Jepun sebelum ini – tanpa pihak
British yang membekalkannya sendiri mengetahuinya. Setiap anggota kumpulan
penyerang ini akan diberi gaji $30 sebulan, yang akan diperas daripada penduduk
awam – sama ada mereka mahu memberi atau tidak.

Markas-markas lama Force 136 akan digunakan semula,
sepertimana tambahan markas-markas baru yang dibina, yang mampu memuatkan
sehingga 500 orang. Sesetengahnya pula dibina khusus untuk “unit pembunuh” yang
terdiri daripada enam anggota, yang beroperasi secara bebas apabila diperlukan,
setelah mendapat arahan politik daripada Chin Peng melalui utusannya.

Objektif utama mereka adalah bersandarkan kepada
diktum yang telah dikeluarkan oleh Lenin beberapa tahun sebelum itu – bahawa
sesebuah negara mampu dikuasai oleh satu kumpulan minoriti atau kecil melalui
keganasan yang tersusun. Pasukan askar PKM itu akan memakai uniform berwarna
khaki, beroperasi dari pengkalan hutan rahsia mereka di dalam lapan rejimen
yang dipusatkan kepada beberapa lokasi strategik di seluruh negara.

Dari kedudukan mereka, mereka akan mengembangkan
kegiatan mereka melalui gerakan peperangan gerila yang mengikut corak klasik
pemikiran Mao Tse Tung. Pemikiran Lenin meletakkan fokus serangan pada kawasan
bandar, dengan rampasan kedudukan utama seperti stesen radio atau bangunan
penting (urban revolution). Mao pula menyasarkan kawasan desa, iaitu tekanan ke
atas kawasan desa atau pinggiran yang aman sebelum ini, yang mengelilingi
sesebuah bandar, sehingga bandar yang terletak di tengah akan terasa tekanannya
(rural revolution).

Visi Chin Peng meletakkan pasukan penyerangnya dalam
keadaan di mana mereka akan menyerang secara mengejut melalui kaedah pembunuhan
dan penimbulan ketakutan, kemudian menghilangkan diri dengan cepat ke kawasan
hutan sebelum polis tiba di lokasi kejadian. Ini agak mudah dilakukan, kerana
pasukan polis tidak dapat melindungi semua kawasan pada masa yang sama,
terutama kawasan-kawasan estet, ladang dan kampung yang terletak berjauhan
antara satu sama lain, pada waktu malam.

Doktrin 3-fasa Peperangan Gerila Mao

Kumpulan kedua yang berada dalam kedudukan bertaburan pula adalah berbeza daripada kumpulan penyerang. Mereka tidak akan memakai uniform atau menerima gaji. Digelar sebagai “Min Yuen” atau Gerakan Besar-besaran, ia terdiri daripada penduduk awam yang tidak disangka-sangka, yang akan memberikan sokongan kepada pasukan askar PKM.

Malah, mereka ini sebenarnya sudah tersedia bersembunyi di khalayak ramai. Ada yang bekerja sebagai pelayan di kelab-kelab British, kerani di pejabat kerajaan, guru dan malah wartawan. Yang lain pula mengambil kedudukan sebagai penoreh getah di estet di kawasan pinggiran bandar. Beroperasi separuh masa, mereka membekalkan pasukan askar mereka dengan makanan, wang dan maklumat yang disaring terutamanya jika ada sesuatu yang bakal menimbulkan bahaya kepada pasukan askar mereka.

Chin Peng begitu yakin bahawa kejayaannya semakin bercambah, dan ramai penduduk Cina terutamanya mereka daripada kalangan bawahan, akan menyokong satu pemberontakan, dan mereka akan bersemangat untuk menyertai pasukan mereka sebagai utusan, perisik, pensabotaj atau malah sebagai penyerang sendiri.

Kedua-dua cabang ini digabungkan oleh parti itu
sendiri, yang telah disusun rapi melalui Badan Eksekutif Pusat, dihubungkan
kepada unit paling kecil sekalipun melalui satu jaringan pemerintahan.
Organisasi mereka diwujudkan secara membawah. Ia tidak mengikut formasi rejimen
atau platun. Sebaliknya, ia bermula dengan Jawatankuasa Negeri, Jawatankuasa
Daerah dan kemudian sel-sel kecil – yang serupa dengan sebuah unit kecil hutan.

Pada hari keempat mesyuarat itu, Chin Peng mengemukakan rancangan tiga fasanya, yang dimaksudkan untuk menawan Tanah Melayu. Fasa pertama adalah serangan ke atas estet dan lombong terpencil di pekan-pekan dan kampung-kampung kecil, yang akan memaksa pihak British memindahkan penduduk dan asetnya ke bandar-bandar yang lebih besar. Ia merupakan pendekatan klasik Mao.

Fasa kedua melibatkan kawasan yang dikosongkan oleh British akan dinamakan semula sebagai Kawasan yang Telah Dibebaskan dan digunakan untuk menempatkan kem-kem gerila. Pasukan askar akan dikembangkan dan rekrut Min Yuen akan dilatih di situ sebagai persediaan Fasa Ketiga.

Fasa ini akan menjadi klimaksnya, di mana penguasaan akan berpusat di kawasan-kawasan terbebas ini, menyerak ke seluruh negara, dengan pasukan askar menyerang pekan-pekan dan landasan kereta api sementara pasukan Min Yuen memusnahkan ekonomi dan keselamatan. Kemudian, pasukan gerila akan berdepan dengan pihak British, disokong oleh negara China jika perlu, dan kekuatan moral daripada Soviet.

Tidak ada sesiapa, sepanjang mesyuarat itu, mencabar teori dan idea yang dilontarkan. Tidak ada di antara mereka yang ada ketika itu terfikir, atau terlintas bahawa ketika mereka sedang merencanakan “pembebasan” Tanah Melayu melalui satu gerakan bersenjata, British sudah pun menjanjikan kemerdekaan kepada Tanah Melayu, dan proses itu sudah pun berlangsung.

Mereka juga tidak terfikir, tentang tentangan yang akan mereka hadapi oleh pihak British sendiri, penduduk Tanah Melayu sendiri, dan juga sebilangan penduduk Cina sendiri yang sudah mula menyayangi tanah ini sebagai tanah naungan mereka. Keterujaan yang membawa kepada ketidakperasanan ini mungkin yang membawa mereka kepada kekalahan sepanjang era Darurat itu. Ada sesuatu yang anda pelajari? Pasti ada, jika anda benar-benar memerhatikan. Dan sesungguhnya sesiapa yang tidak belajar daripada sejarah itu, pasti akan mengulangi kesalahan yang sama..=